Politika Autor:Jelena Jelovac04. sep. 202011:58 > 12:2017 komentara\nTačka 10 sporazuma koji se juče u Beloj kući našao na stolu pred delegacijama Srbije i Kosova, izazvala je nezapamćenu pometnju u srpskoj javnosti, ali i u samom Vašingtonu gde su se zvaničnici sve tri strane bombardovali potpuno oprečnim izjavama, te ni sad - 12 sati kasnije ne možemo sa sigurnošću da tvrdimo da li se od Aleksandra Vučića tražilo da prizna Kosovo ili ne. Prenosimo vremenski redosled jučerašnje rafalne paljbe informacijama, koja je sludela bezmalo svakog ko je pomno pratio ova dešavanja.\n16.30 – Pred početak sastanka sa Ričardom Grenelom, predsednik Srbije Aleksandar Vučić je poručio da će dati sve od sebe da se postigne kompromis o važnim ekonomskim pitanjima, a albanskim zvaničnicima sa KiM, koji govore o priznanju Kosova poručio da „predaja nije opcija“.\n16.40 – Savetnik za nacionalnu bezbednost SAD Robert O’Brajan izjavio da je došlo do napretka u ekonomskim pregovorima između Beograda i Prištine.\n„Lideri Srbije i Kosova već napreduju u pregovorima. Fokus naših razgovora ovog jutra jesu jačanje ekonomskih veza i ekonomska normalizacija. Radujem se daljim pregovorima ovo podneva“, rekao je O’Brajan.\n17.00 – Srpski mediji objavljuju da je na stolu priznanje Kosova.\n18.00 – Ministar finansija Siniša Mali pravo sa sastanka u Beloj kući izlazi u javnost sa informacijom da je na na stolu papir čija jedna tačka podrazumeva međusobno priznanje Srbije i Kosova, a da se na predsednika Vučića vrši ogroman pritisak.\n„Dobili smo nikada gori papir od kada su krenuli pregovori sa Prištinom. Bilo je 16 tačaka na papiru, na stolu, od kojih 10. tačka podrazumeva međusobno priznanje„, rekao je Mali novinarima.\n18.30 – Dalju pometnju izazvala je novinarka Ksenija Pavlović Mekatir na svom Tviter nalogu, porukom koja glasi ovako:\n„Obe strane obavezuju se na međusobno priznanje i zaštitu etničkih manjina i restituciju imovine, rešavanje statusa lica bez državljanstva i pristaju na otvaranje kancelarija zaduženih za zaštitu i godišnje izveštavanje o pravima manjina“, napisala je Pavlović Mekatir.\n18.30 – Sastanku delegacija u Vašingtonu pridružila se i Ivanka Tramp, ćerka američkog predsednika, prisutna inače svim važnim diplomatskim susretima, za koje je njen otac, Donald Tramp posebno zainteresovan.\n19.00 – Specijalni izaslanik za Kosovo Ričard Grenel na Tviteru objavljuje da „nije istina“ da je Vučiću ponuđeno da prizna Kosovo.\n21.00 –Ministar spoljnih poslova Srbije Ivica Dačić gostuje na televiziji Pink, odakle poručuje da je Vučić „vrlo brutalno odbio tačku 10„.\n„Tačno je da je papir sa svim ovim predlozima, između ostalih i tačka 10 na pregovaračkom stolu, a dobio sam informaciju iz Vašintona da je Vučić na vrlo brutalan nacin odbio tu tačku“, rekao je Dačić.\n23.00 – Po završetku sastanka Beograda i Prištine, Vučić izlazi pred novinare i izjavljuje da nema te vrste bojazni da će potpisati bilo koji dokument gde stoji priznanje nezavisnosti Kosova. Dodao je i da ne može da garantuje da će se sutra sastati sa predsednikom SAD Donaldom Trampom, ali se, kaže, nada tome.\n„Ako bismo noćas završili razgovore po američkom vremenu, mi bismo se spremili i dogovorili sa timom kojih je to pet, šest glavnih rečenica, onda bih imao dva, tri minuta sa predsednikom (Trampom). Mislim da nijedan predsednik to nije imao, sigurno ne u poslednjih 40, 50 godina“, rekao je Vučić novinarima u Vašingtonu, a zatim potvrdio ranije navode ministra finansija Siniše Malog da je delegacija dobila papir o priznanju nezavisnosti Kosova.\n„Ministar Mali je izašao odmah posle uvida u prvi dokument i rekao vam je istinu“, naglasio je predsednik Srbije i dodao da je najvažnije to što u daljim dokumentima te odredbe (o međusobnom priznanju) više nema.\n„Nema bojazni da potpišem bilo kakav dokument u kojem stoji priznanje nezavisnosti Kosova. Tačka! To sam jasno rekao i albanskim i američkim sagovornicima na sastanku, glasno da jasnije ne može da bude“, zaključio je Vučić.\n23.00 – Istovremeno kosovskim medijima obratio se i premijer Kosova Avdulah Hoti, koji nije spominjao tačku 10 niti priznanje, a rekao je da sutra očekuje „finalizaciju današnjih razgovora“.\n„Mogu da vam kažem da štetni i neprihvatljivi dogovori nisu nikada i neće doći iz Bele kuće. Napravili smo napredak u ekonomskim pitanjima, načinili smo veliki korak”, rekao je Hoti i dodao da pitanje razmene teritorija nije bilo i neće biti pokrenuto za pregovaračkim stolom.


Evrozona dogovorila pravila o nadzoru banaka\nSastanak ministara finansija u Briselu na kojem su dogovorena pravila o nadzoru banaka, 12. decembar 2012.\nFollow @RSE_Balkan Dragan Štavljanin Ažurirano posljednji put: 13.12.2012 14:25\nEvropski ministri finansija dogovorili su pravila o nadgledanju banaka evrozone, koja bi trebalo da ojačaju evro. Dogovor, koji se smatra korakom napred ka bankarskoj uniji, u četvrtak razmatraju evropski lideri. Evrozona je u četvrtak deblokirala i novu tranšu pomoći Grčkoj od 34 milijarde evra.\nCilj ovih mera je i da se spreči da u slučaju bankrota banaka vlade moraju da preuzmu obavezu saniranja njihovih dugova.\nOko 200 najvećih banaka biće pod direktnim nadzorom Evropske centralne banke (ECB), koja će biti glavni supervizor za sve banke u evrozoni, kao i za one u svim članicama EU koje se pridruže sporazumu, a nacionalne vlasti samo će izvršavati njene naloge.\n"Deo po deo, ciglu po ciglu, bankarska unija će biti izgrađena danas na ovom prvom fundamentalnom koraku", izjavio je evropski komesar Mišel Barnije (Michel Barnier).\nPrema dogovoru, banke sa više od 30 milijardi evra aktive će biti stavljene pod direktan nadzor ECB koja može da odluči i da uvede nadzor nad bilo kojom drugom bankom.\n"Dogovorili smo se oko glavnih tačaka oko osnivanja nadzora evropskog bankarstva koje bi trebalo da počne 2014. godine", rekao je nemački ministar finansija Volfgang Šojble (Wolfgang Schaeuble), nakon 14-časovnih razgovora koji su okončani u četvrtak pre zore.\nSporazum je postignut nakon dugih pregovora. Francuska i Nemačka nisu mogle lako da se dogovore oko toga u kom trenutku Evropska centralna banka treba da interveniše. Berlin smatra da su mnoge njegove regionalne banke premale da bi to iziskivalo pažnju ESB.\nZadovoljstvo Nemačke i Francuske, Britanija ne ulazi u bankarsku uniju\nNemačka kancelarka Angela Merkel pozdravila je u četvrtak postizanje sporazuma o jedinstvenom nadzoru banaka u evrozoni.\nZnak evra ispred sedišta Evropske centralne banke u FrankfurtuxZnak evra ispred sedišta Evropske centralne banke u Frankfurtu\n"Činjenica da su se ministri finansija evrozone dogovorili o pravom okviru i obrisima zajedničkog mehanizma nadzora banaka je od neprocenjivog značaja", kazala je Merkelova poslanicima u Bundestagu.\n"U narednim mesecima, on očigledno treba da se primeni kako bi nadzor banaka stupio na snagu 1. marta 2014”, dodala je nemačka kancelarka i zahvalila nemačkom ministru finansija Volfgangu Šojbleu jer je u pregovorima sa kolegama "uspeo da nametne zahteve Nemačke".\nZadovoljan je i francuski ministar finansija Pjer Moskovici (Pier Moscovici).\n"To je dobar sporazum. Imamo uravnotežen i snažan sistem nadzora banaka za šta je u potpunosti nadležna Evropska centralna banka i sa pragom od 30 milijardi evra aktive, na čemu je Francuska insistirala", naveo je on.\nSporazum daje ECB široka ovlašćenja, uključujući ovlašćenja da dodeli ili oduzme dozvole bankama, istražuje institucije i finansijski sankcioniše banke koje ne poštuju propise.\nIpak, možda najvažniji elemenat sporazuma je otvaranje puta za direktnu pomoć evropskog fonda bankama na kontinentu. Taj korak je od suštinskog značaja pošto su slabe banke osnovni razlog finansijskih problema u EU, jer su nacionalne vlade oslabile sopstvene finansije u pokušaju da pomognu bankama.\nOvo je prvi korak ka bankarskoj uniji – ili jedinstvenom nadzornom mehanizmu (SSM), za koji evropski lideri smatraju da neće morati da menjaju temeljne sporazume na kojima počiva EU.\nMeđutim, ostaju izvesne pravne dileme oko sledećih koraka – zajedničkom planu o garanciji depozita i mehanizma za saniranje bankrotiranih banaka.\nVelika Britanija, koja nije u evrozoni, neće ući u bankarsku uniju i izborila se za zaštitne mere kako bi izbegla marginalizaciju prilikom donošenja ključnih odluka. London je ključni finansijski centar u EU u kome se odvijaju daleko najveće transakcije evra u drugim valutama. Britanska vlada nastoji da po svaku cenu zaštiti uticajnu poziciju grada Londona, a da s druge strane spreči preveliko utapanje u poslovanje evrozone.\nMinistri finansija evrozone odlučili su u četvrtak da deblokiraju novu tranšu pomoći Grčkoj od 34 milijarde evra čija će ispalata početi sledeće sedmice, saopštio je portparol šefa evrogrupe Žan-Kloda Junkera.\nOdluka je doneta pošto se Atina obavezala da će otkupiti svoje obveznice od privatnih investitora vredne 31,9 miliona evra po trećini njihove nominalne vrednosti i tako smanjiti državni dug i ispuniti ključni uslov za dobijanje strane pomoći.\nGrčka od 2010. godine zavisi od zajmova iz međunarodnog paketa pomoći kako bi izbegla bankrot, ali mora da sprovodi oštre mere štednje da bi dobijala zajmove.\nŠefovi država i vlada 27 zemalja članica, osim o merama za suzbijanje dužničke krize i stabilizaciju evra, razgovaraju i o situaciji na Bliskom Istoku, kao i odnosima sa Rusijom.\nOvo je ujedno i poslednji samit pod predsedništvom Kipra, a kormilo EU od 1. januara 2013. preuzima Irska.\n"Oko 200 najvećih banaka biće pod direktnim nadzorom Evropske centralne banke (ECB), koja će biti glavni supervizor za sve banke u evrozoni, kao i za one u svim članicama EU koje se pridruže sporazumu, a nacionalne vlasti samo će izvršavati njene naloge."A sta je sa onim da banke treba da budu nezavisne? Ili ce sada Evropska centralna banka da bude nezavisna u ime svih 200 najvecih banaka. Ime: P. A.\nDaleko je to od prakticnog dogovora, odnosno realizacije. Cak i u Njemackoj postoji veliki otpor, posebno medju manjim bankama. Manje banke se finansiraju lokalno i kreditiraju ljude lokalno od realnih sredstava. Velike banke dobijaju novac kompjuterom, trose ga kao nemilice kao i svi koji ne znaju sta znaci raditi i stvoriti i to je problem. Dogovor ce proci samo ako se iz njega iskljuce manje banke.\nStvarno je malo verovatno da neko želi superviziju dokazano nekompetentne političke elite, sem ukoliko ne očekuje deo korupcionaškog kolača. A dok je Sanadera, biće i Hipo banaka.


Izvor: Radio Televizija Vojvodine, 20.Jan.2021, 11:49\nU prostorijama kikindskog Udruženja penzionera danas je počela masovna imunizacija građana, koji su se prijavili putem portala eUprava i kol centra. Predviđeno je da prvog dana vakcinu kompanije „Sinofarm“ primi 215 Kikinđana. U Severnobanatski okrug stiglo je 1890 vakcina pomenute kompanije, a 990 doza predviđeno je za imunizaciju u Kikindi.\nOd ranih jutarnjih sati, Kikinđani, koji su dobili poziv za vakcinaciju, strpljivo su čekali u redu. Tokom prvog dana, vakcinu su primili građani stariji od 70 godina, a prve reakcije i više su nego pozitivne.\nProstorije Udruženja penzionera u Kikindi sada su punkt za vakcinaciju. Tokom prvog dana, nije bilo nikakvih problema u proceduri i organizaciji, kaže...


Lider SNSD Milorad Dodik rekao je da se traži model da cena hleba ne ode visoko, da se stabilizuje do kraja godine na određenom niovu i pokuša održati snabevenost tržišta do nove žetve.\n- Tražimo modealitet koji bi mogao da pokaže neki efekat. Republika Srpska ima više od četiri hiljade tona pšenice i mislimo putem nekog modaliteta uticati da bar oni koji su najviše opterećeni budu obezbeđeni, a da svima jednako obezbedimo određeni kvalitet i gramažu hleba - rekao je Dodik na konferenciji za novinare posle sastanka vladajuće koalicije u Banjaluci, prenosi Srpskainfo.\nOn je rekao da je od poljoprivrednika čuo da je dobro rodilo, da ide dobro i sa pšenicom i kukuruzom, voćem, povrćem.\nAko ne bude nekih klimatskih neprilika, suše, Dodik kaže da se može reći da Srpska ima dovoljno robe za prehranu stanovništva.\nDodik najavio ograničenje cene hleba: "Radimo sve da donosimo odluke u interesu naroda" (FOTO)\n- Mi moramo da vodimo računa i budemo odgovorni, moramo da radimo i predlažemo mere koje su sprovodive, daju efekte, a održive - istakao je Dodik.\nOn smatra da je to sasvim legitimno, da postoji inicijativa u tom pogledu, ali da ne zna zašto se opozicija u Srpskoj uznemirila.\n- To je jedino pitanje koje je ozbiljno - rekao je Dodik.\nPredsednik Ujedinjene Srpske Nenad Stevandić izjavio je danas da mera pomoći od 100 KM mladima, borcima i penzionerima ima podršku svih koalicionih partnera.\nStevandić je rekao da su se o tome već saglasile omladinske organizacije svih partija.\n- Ona je sigurno dobra jer se deo socijalnog davanja tako nadmeštava, tu nema nikakvih nesuglasica i nije ničiji lični projekat - rekao je Stevandić novinarima u Banjaluci posle sastanka stranaka vladajuće koalicije.\nSastanku su, pored predsednika SNSD-a Milorada Dodika u svojstvu domaćina, prisustvovali potpredsednici SNSD-a Željka Cvijanović i Radovan Višković, kao i generalni sekretar SNSD-a Luka Petrović, zatim predsednici SP-a Petar Đokić, NDP-a Dragan Čavić, Ujedinjene Srpske Nenad Stevandić, NPS-a Darko Banjac, te zamenik predsednika Demosa Spomenka Stevanović.\nŽitarice Milorad Dodik Hleb RS\n“Mora se pomoći ljudima” Dodik poručio da će biti prekontrolisano svako povećanje cena


Nova privođenja i poternice\nIzvođenjem pred istražnog sudiju Okružnog suda u Beogradu troje bivših prinudnih upravnika Mobtela, Branislava Anđelića, Tatjane Rakas i Dušana Đorđevića, postupak protiv njih izašao je iz faze policijskog zadržavanja koje je trajalo 48 sati. U trenutku slanja ovog izveštaja, kako saznaje Radio Slobodna Evropa, troje osumnjičenih bivših prinudnih upravnika Mobtela nalazi se pred istažnim sudijom koji će nakon saslušanja odlučiti da li će biti pušteni na slobodu ili će im biti određen pritvor od 30 dana. Šef istražnog odeljenja Okružnog suda u Beogradu Branislav Todić:\n“Priveden je ovaj Anđelić i javni tužilac piše zahtev za sprovođenje istrage, a privišće još dva lica i za njih će da usledi zahtev za sprovođenje istrage i sudije će onda polako da rade, a sudija posle odlučuje o pritovoru nakon saslušanja.”\nIstovremeno, kako je javila agencija Beta, MUP Srbije raspisao je potragu za bivšim generalnim direktorom Mobtela Sretenom Karićem jer se nije odazvao pozivu na saslušanje. Karić je osumnjičen da je kao generalni direktor Mobtela utajio porez, a krivičnu prijavu protiv njega podnela je Poreska uprava Srbije. Pravni zastupnik Sretena Karića, advokat Zdenko Tomanović, o razlozima zbog kojih se njegov klijent nije odazvao na poziv za saslušanje kaže.\n“Prvo zato što nije dobio nikakav poziv, drugo zato što je onemogućen a naravno želi, odazvaće se normalno ovom pozivu. Prema tome, nikakvih razloga za potragu nije bilo.”\nU međuvremenu izvori bliski policiji potvrdili su da je spisak osumnjičenih proširen i da je podignuta krivična prijava protiv direktora Evropa osiguranja Branka Krstonošića, koji je osumnjičen za saizvršilaštvo u zloupotrebi službenog položaja. A povodom slučaja slučaj Mobtel u Beograd je na razgovore sa srpskim premijerom Vojislavom Koštunicom stigao austrijski vicekancelar Hubert Gorbah. Podsećamo da su austrijske vlasti oštro reagovale na oduzimanje licence Mobtelu, a ministar za pivredu u Vladi Srbije Predrag Bubalo smatra da čitav slučaj neće poremetiti odnose dve zemlje.\n“Nema nijedan razlog ako država se trudi da pokaže da je pravna država i da istera sve ono što nije legalno.”\nEkonomski ekspert Milan Kovačević, međutim ističe da Vlada u slučaju Mobtela nije najspretnije postupila i podvlači:\n“Već je nastala određena šteta u očima potencijalnih stranih ulagača i drugih poslovnih ljudi u svetu i najvažnije bi sada bilo da se to povoljno rješi i da se problem otkloni da ta šteta ubuduće ne bi se događala.”\nIstovremeno specijalni timovi beogradske policije za privredni kriminal nastavili su kontrolu poslovanja BK televizije zbog sumnje da je država oštećena za oko 700 miliona dinara. Visoki funkcioner G 17 Plus Miloljub Albijanic kaže da je BK televizija godinama zloupotrebljavala državni novac iz Mobtela i na ime sponzorstva za pojedine emisije mesečno dobijala više stotina hiljada evra.\n“Imamo čitave anekse ugovora što se tiče funkcionisanja BK televizije i oni ozbiljno moraju da se zapitaju da li su učestvovali u tome da su finansirani od strane države a da na svojim kanalima zapravo prikazuju Pokret Snaga Srbije i pokušavaju na taj način da obmanjuju javnost.”\nGeneralni direktor i glavni i odgovorni urednik BK televizije Bojana Lekić demantovala je vest da su računi te televizije blokirani. Inače ovu informaciju saopštila je agencija Tanjug navodeći da je do blokade računa došlo zbog činjenice da su poverioci počeli da naplaćuju dugove. Naposletku ono što je izvesno je da je RTV Studio B išključila predajnik BK televizije na palati Beograđanka zbog neizmirenih dugova. Direktor RTV Studio B Dragana Milićević tim povodom za naš program kaže:\n“Pre tačno šest godina i četiri meseca BK televizija uselila se u deo prostorija televizije Studija B. Koristi struju televizije Studija B i sve što je potrebno za emitovanje programa sa palate Beograd. Za čitavo to vreme, BK televizija nije uplatila Studiju B ni jedan jedini dinar i mi smo uradili ono što smo morali, isključili smo predajnika BK televizije do izmirenja duga.”


Dan online - Ekonomija: Kinezima i podizvođačima 225 miliona subvencija - 2020-10-24\nEkonomija IZVJEŠTAJ MANS-A POKAZUJE DA JE VLADA OSLOBODILA OGROMNIH DAŽBINA KOMPANIJE ANGAŽOVANE NA AUTOPUTU\nPremijer Marković sa direktorom Bemaksa i predstavnicima CRBC-a Kinezima i podizvođačima 225 miliona subvencija Ukupan iznos oslobođenja od plaćanja PDV-a je bio preko 143 miliona eura, carinske subvencije iznosile su oko 48 miliona, a oslobođenje od plaćanja akciza oko 9,5 miliona. Neplaćeni porezi i doprinosi za strane radnike kojima se zarada isplaćuje u Crnoj Gori iznose preko 25 miliona, što je ukupno 225 miliona, precizirano je u izvještaju\nPreko 225 miliona eura subvencija dato je glavnom izvođaču radova kineskom CRBC-u i podizvođačima radova od početka izgradnje autoputa do kraja juna 2020. godine, pokazuju podaci iz četvrtog izvještaja MANS-a o autoputu. U taj iznos, kako su naveli, nisu uključeni porezi i doprinosi na zarade koje se isplaćuju u Kini, niti vrijednost građevinskog kamena, jer o tome nema dostupnih podataka.\n– Ukupan iznos oslobođenja od plaćanja PDV-a je bio preko 143 miliona eura, carinske subvencije iznosile su oko 48 miliona, a oslobođenje od plaćanja akciza oko 9,5 miliona. Neplaćeni porezi i doprinosi za strane radnike kojima se zarada isplaćuje u Crnoj Gori iznose preko 25 miliona – piše u izvještaju dostavljenom „Danu”.\nIzvođač radova na autoputu, kineska kompanija CRBC je oslobođena plaćanja PDV-a, carine za uvoz građevinskog materijala, opreme i postrojenja, poreza i doprinosa za zaposlenja stranih lica, poreza na dobit, kao i naknade za eksploataciju kamenoloma, odnosno korišćenje tehničko građevinskog kamena. Iz Vlade su naveli da se na taj način smanjuje cijena izgradnje ove dionice autoputa, a time i kredit, odnosno kamate. Međutim, kako su kazali iz MANS-a, ne postoji jasan pregled iznosa tih subvencija, a državne institucije daju potpuno različite podatke.\nIzvođač radova i podizvođači su oslobođeni plaćanja poreza na dodatu vrijednost na promet proizvoda i usluga namijenjenih za izgradnju autoputa. Najveći podizvođač na autoputu je Bemaks, koji je ugovorio radove vrijedne 240 miliona eura. Odlazeći premijer Duško Marković prije izbora je obišao autoput sa direktorom Bemaksa Veselinom Kovačevićem i predstavnicima CRBC-a.\n– Ukupan iznos PDV subvencije za izgradnju prioritetne dionice, zaključno sa junom, iznosi preko 143 miliona eura. Prema informacijama Poreske uprave, najveći iznosi PDV subvencije od skoro 42 miliona eura je zabilježen u 2018. godini, dok su 2015. i 2016. iznosile po oko 35 miliona eura. U toku 2017. oprošteno je oko 34 miliona, a oko 26 u prošloj godini. Do kraja jula ove godine izvođač i podizvođači su oslobođeni PDV-a od nepunih tri miliona eura, a samo 2016. su subvencije po tom osnovu bile manje i iznosile nepunih dva miliona – piše u izvještaju.\nOd 2015. do juna 2020. subvencije za carine i PDV pri uvozu su bile ukupno 48 miliona eura, ali pouzdani i precizni podaci nisu javno dostupni. Subvencije za akcize na gorivo, kako su naveli, bile su oko 9,5 miliona eura, CRBC-u je vraćano 27 centi po litru, a podizvođačima po 18 centi.\n– U ugovoru o projektovanju i izgradnji autoputa Bar – Boljare, dionica Smokovac – Uvač – Mateševo, navodi se da izvođač radova ima pravo na povraćaj plaćene akcize na gorivo iznad iznosa od 169 eura na hiljadu litara. Zakon o akcizama propisuje da i podizvođač ostvaruje pravo povraćaja plaćene akcize iznad iznosa od 259 eura na hiljadu litara. Za šest mjeseci ove godine, CRBC i njegovi podizvođači su imali subvencije od oko 1,3 miliona eura, a prethodnih godina su dobijale po oko dva miliona. Najveće su bile u 2017. godini, kada je isplaćeno oko 2,7 miliona eura. U toku 2016. godine po tom osnovu je isplaćeno oko 750 hiljada, a 2015. oko 100 hiljada eura – naveli su iz MANS-a u izvještaju.\nUkazali su da je Uprava carina u prethodnom periodu objavljivala potpuno različite podatke o povraćaju novca za akcize na gorivo, pa ni ove informacije nisu pouzdane.\n– Ta institucija nam nije dostavila posebne podatke za CRBC i podizvođače, već samo ukupne iznose. Međutim, u odgovoru na poslaničko pitanje Ministarstvo finansija je navelo da je do kraja marta 2020. godine CRBC-u vraćeno 5,6 miliona za akcize, Bemaksu 1,8 miliona, Cijevni komerc oko 890 hiljada, Montenegro petrolu oko 650 hiljada, Ramelu 2,9 i Kodaru hiljadu eura – precizira se u izvještaju.\nPrema podacima Poreske uprave, kako su istakli, CRBC je oslobođen plaćanja oko 25 miliona eura po osnovu poreza i doprinosa na zarade stranih radnika. Međutim, ukupan iznos oslobođenja po ovom osnovu nije poznat, jer u zvanični obračun ulazi samo onaj dio zarada koje se isplaćuju u Crnoj Gori. Izvođač radova je oslobođen plaćanja poreza na dohodak, kao i doprinosa za obavezno socijalno osiguranje, za sve radnike koji nemaju crnogorsko državljanstvo ili nemaju prebivalište u Crnoj Gori.\nRazličiti podaci Uprave carina\nIz MANS-a su naveli da je samo jednom, krajem 2016. godine, Uprava carina objavila carinske deklaracije i kontrolne markice za autoput podnijete u drugom dijelu te godine. Odmah nakon toga, ta institucija je promijenila praksu i iste te podatke proglasila službenom tajnom.\n– Nakon toga smo pokušavali da dođemo do osnovnih statističkih podataka o subvencijama za carine, ali je Uprava carina uporno tvrdila da te informacije ne posjeduje. U maju 2019. godine Uprava carina je dala podatke dnevnom listu „Dan” u kome je navedeno da je CRBC od početka radova oslobođen od plaćanja carina u iznosu od preko 20 miliona eura. Kada smo zatražili da nam ta institucija dostavi iste podatke koje je dala tim dnevnim novinama, odgovorili su nam da je CRBC do kraja 2019. godine oslobođen od plaćanja carina u iznosu od nepunih dva miliona eura. Kasnije je Ministarstvo finansija objavilo podatke u okviru odgovora na poslaničko pitanje i navelo da je od početka izgradnje do kraja novembra 2018, oslobođenje prilikom uvoza, koje predstavlja zbir PDV-a i carina, iznosilo oko 34 miliona eura. Na isti način su objavljene i poslednje dostupne informacije, da je od 2015. do juna ove 2020. godine CRBC oslobođena plaćanja carine i PDV-a pri uvozu u ukupnom iznosu od 48 miliona eura – naveli su iz MANS-a.\nDepoziti građana 1,22 milijarde\nDigitalizacija je praksa\nVeće izvozne cijene\nPomoć za građane koji su ostali bez posla\nTraže odlaganje zakona\nZa članstvo dali 27 miliona\nDefinisali način prodaje akcija fondova


Boing smanjuje proizvodnju modela 787 zbog novog problema - Euromanager\nAmerički proizvođač aviona Boing saopštio je danas da će smanjiti proizvodnju modela 787, jer radi na rješavanju nove strukturne greške koja se odnosi na njegov problematični program proizvodnje širokotrupnih letjelica sa dva prolaza.\nKompanija sada predviđa da će ove godine isporučiti manje od polovine od 100 dugolinijskih aviona 787 koje ima na zalihama, pošto nastavlja sa forenzičkim ispitivanjima i skupim popravkama kako bi otklonila mane vezane za kvalitet aviona, prenosi Reuters.\nBoing nije otkrio novi nivo proizvodnje programa 787, ali je naveo da će on biti privremeno niži od dosadašnjih pet aviona mjesečno.\nDo sada je kompanija isporučila 156 mlaznih aviona svih tipova u poređenju sa 157 isporučenih u cijeloj 2020. godini.\nNajnoviji problem odnosi se na naprsline komponenata spojenih u pregradi za prednji pritisak, saopštila je američka Federalna vazduhoplovna uprava.\nFAA je u ponedjeljak kasno navela da će Boing, koji je uočio problem, otkloniti taj nedostatak prije isporuke aviona.\nBoing je u junu zabilježio 146 narudžbina aviona, pri čemu ta neto cifra obuhvata i slučajeve u kojima je kupac zamijenio porudžbinu za neki drugi model ili je u potpunosti otkazao kupovinu, uključujući 71 tipa 737 MAKS, saopštila je kompanija.\nSTBIH: Radnici u BiH će prije umrijeti od gladi nego od koronavirusa\nElektroprivreda HZ HB nastavlja ulagati u ‘zelenu energiju’ u HBŽ-u\nZa potrebe privrednika Kanton Sarajevo planira utrošiti 20 miliona KM\nPovratak aviokompanije Lufthansa u Sarajevo od 3. maja linijom za Frankfurt


BUBKA U ĆUPRIJI: Niče novi atletski stadion!\nPotpredsednik Međunarodne atletske federacije i legendarni ukrajinski skakač s motkom Sergej Bubka, obišao je danas, u pratnji predstavnika Atletskog saveza Srbije i opštine Ćuprija, atletski stadion čija će izgradnja biti gotova do kraja ove godine.\nBubka je ocenio da će ,,ovaj stadion biti fantastičan i da je njegova izgradnja veoma važna za razvoj atletike u Srbiji”.\nAtletski stadion će uz atletsku dvoranu, čija izgradnja počinje sledeće godine, zajedno činiti Atletski centar Srbije.\nSrbija je dobila organizaciju Svetskog dvoranskog prvenstva 2022. godine tako da će učesnici ovde moći da se spremaju za prvenstvo, rekao je direktor Atletskog saveza Srbije Slobodan Branković.\n– Ova atletska staza je prvi deo projekta, a nadam se da ćemo sledeće godine da vidimo i novu atletsku dvoranu koja će nam koristiti za Svetsko prvenstvo. Verujem da će mnogi sportisti iz celog sveta ovde imati svoju bazu za pripreme a kada dođe vreme za takmičenje da dođu u Beograd – rekao je Branković.\nNa stadionu su završeni radovi na postavljanju najsavremenije tartan podloge a i staze su obeležene. Ovo je prva faza izgradnje Atletskog centra čija ukupna vrednost iznosi oko 500 miliona dinara. Finansiraju ga Vlada Srbije, Atletski savez Srbije i opština Ćuprija.\n– Ovo će biti jedna velika baza koju će koristiti takmičari na svetskom prvenstvu, ali i svi oni koji žele da treniraju i da se rekreiraju u Ćupriji – rekao je predsednik opštine Ćuprija Ninoslav Erić.\nProslavljeni srpski atletičar Dragan Zdravković je izrazio zadovoljstvo što su Ćupriju posetili legendarni svetski atletičari kao što su Sergej Bubka i Robert Emian.\n– Znamo koliko atletika znači Ćupriji, a ovaj stadion i dvorana sledeće godine biće prava stvar za srpsku atletiku – ocenio je Zdravković.\nProdukcija je deo projekta podrške javnom informisanju koji sufinansira Opština Ćuprija. Izneti stavovi ne predstavljaju nužno zvaničan stav Opštine.


Novih 15 klima uređaja za kikindsku Opštu Bolnicu od kompanije ,,Mekafor” i anonimnih donatora – Kikinda Online News – Kikinda Online News\n-” Zahvalio bih se pre svega predstavnicima Grada Kikinde što su nam ponovo omogućili da učestvujemo u ovoj donaciji. Drago mi je što smo ponovo u mogućnosti da pomažemo zdravstvenim ustanovama Kikinde i što ponovo sarađujemo sa doktorkom i direktoricom Opšte bolnice Vesnom Tomin, budući da smo pre par godina bili u prilici da učestvujemo u renoviranju Dečijeg dispanzera, a onda i u opremanju Odeljenja fizikalne terapije i rehabilitacije i Oftamologije. Nadamo se da će donirani klima uređaji poboljšati kvalitet boravka pacijenata i svih zaposlenih u ovoj ustanovi” – saopštio je Nebojša Nedeljković ispred kompanije “Mekafor” podsećajući da ova društveno odgovorna kompanija osim pomoći zdravstvu pomaže i sportskim klubovima u Kikindi, pogotovo kroz programe namenjene deci.\nKlima uređaji uveliko su raspoređeni na svim odeljenjima na kojima pacijenti borave i u svim vrelim danima koji su iza nas znatno su olakšali boravak pacijenata i rad svih zaposlenih u ovoj zdravstvenoj ustanovi, dodaje direktorica kikindske Opšte bolnice Vesna Tomin:\n-” Direktor kompanije ,,Mekafor” Nebojša Nedeljković naš je dugogodišnji prijatelj zdravstva i zdravstvenih radnika u našem gradu i ovo je samo jedna u nizu donacija koju nam je obezbedila ova kompanija. Donirani klima uređaji u prethodnim mesecima su u mnogome učinili boravak našim pacijentima prijatnijim, a rad naših zdravstvenih radnika, lakšim. Osim donacije kompanije ,,Mekafor” bila je donacija i pet manjih klima uređaja od drugih donatora i ja se njima ovom prilikom zahvaljujem. Pandemija kovida 19, traje i dalje traje, a situacija je nepovoljna. Rad bolnice je i dalje otežan tako da je svaka vrsta podrške i pomoći i od drugih predstavnika kompanija uvek dobrodošla. Kikindska bolnica je naša zajednička, svih građana Kikinde i zato svi moramo da je čuvamo i brinemo o njoj” – dodala je Tomin.\nKompanija “Mekafor” najbolji je primer kompanije društvene odgovornosti u našem gradu ističe gradonačelnik Kikinde Nikola Lukač:\n-” Zadovoljstvo je kada imamo toliko društveno odgovornih firmi koji u određenim momentima prepoznaju da sve zdravstvene ustanove treba pomoći, pogotovo u poslednjih godinu i po dana kada je sav teret na zdravstvenim radnicima koji se lavovski bore da sve nas zaštite, izleče i pomognu nam u teškim momentima. Kompanija ,,Mekafor” treba da bude uzor i ostalim kompanijama koje su u mogućnosti da iz svog domena poslovanja pomognu onima kojima je to potrebno i ovo jeste poziv svima koji su u mogućnosti da pomognu kako Opštu bolnicu, tako i Dom zdravlja i Zavod za javno zdravlje” – poručio je Lukač, napominjući da naredne nedelje počinje rekonstrukcija kikindske Opšte bolnice.


Najniže plaće u RS bit će uvećane za 20 posto, a one najviše za pet posto – Haber.ba\nVlada (bh. entitet) Republike Srpske (RS) utvrdila je danas, na sjednici u Banjoj Luci, po hitnom postupku, prijedloge izmjena i dopuna više zakona s ciljem povaćanja plaća za zaposlene koji zarade primaju iz entitetskog budžeta.\n“Razlog za donošenje ovih zakona je uvećanje platnih koeficijenata i povećanje plaća za zaposlene u navedenim oblastima i to na način da se platni koeficijenti do 5,00 uvećavaju za 20 posto; platni koeficijenti od 5,50-10,90 za 10 posto; platni koeficijenti od 11,15 do 19,05 za sedam posto i platni koeficijenti od 19,25 do 26,23 za pet posto“, pojašnjavaju iz entitetske vlade.\n“Izmjene ovih zakona predstavljaju još jednu u nizu mjera Vlade, koje doprinose privrednom rastu i povećanju plaća radnika, što će uticati i na povećanje potrošnje, a time i na poboljšanje cjelokupnog poslovnog ambijenta u RS. Također, bilo je potrebno izvršiti i usklađivanje odredaba ovih zakona sa propisima kojima je regulisana oblast dobrovoljnih penzijskih fondova i penzijskih planova“, navodi se u saopštenju nakon sjednice entitetske vlade.\nNacrtom zakona o visokom obrazovanju, koji je danas utvrdila Vlada RS, predviđeno je besplatno studiranje za sve redovne studente javnih univerziteta koji u roku završe godinu, piše “Fena”.\nTeme:izdvojeno, plate, Vlada RS


Američki general savetuje Ukrajince - Sputnjik Srbija\n20:16 08.09.2016 Preuzmite kraći link\nU saopštenju se navodi da će Abizejd savetovati ministra Stepena Poltoraka, čija zemlja nastoji da ojača demokratsku civilnu kontrolu nad svojom vojskom, izbori se sa korupcijom i primeni druge reforme, prenela je agencija AP.\nKarter i Poltorak su se sastali danas na marginama mirovne konferencije Ujedinjenih nacija u Londonu.\nŠef Pentagona je novinarima rekao da imenovanje Abizejda ne predstavlja signal da SAD planiraju da pomognu Ukrajini u ofanzivnim operacijama na istoku Ukrajine.\nKarter je istakao da to imenovanje „nastavlja isti kurs“ defanzivno orijentisane američke vojne pomoći.\nAbizejd je između 2003. i 2007. bio na čelu američke Centralne komande, koja nadgleda vojne operacije SAD u Avganistanu i na Bliskom istoku, uključujući akcije protiv DAEŠ-a.\nsavetnik, Pentagon, Džon Abizejd, Ešton Karter, Ukrajina


Početak/Društvo/Informiši se, prepoznaj, reaguj na zelenašenje (VIDEO)\nAktivisti organizacije PROTECTA nedavno su imali akciju informisanja i edukacije građana na temu opasnosti od zelenašenja.\nIz ove organizacije navode da je u Nišu veliki broj građana suočen sa ovim problemom, ali da na žalost ne znaju ili nemaju kome da se obrate. Zbog toga je jedna od njihovih aktivnosti i pružanje besplatne pravne pomoći građanima u vezi sa ovim problemom ili ukoliko su im potrebne dodatne informacije i saveti. Svi zainteresovani građani mogu se javiti na broj telefona 060 14 111 80 ili direktno odu do prostorija PROTECTA-e.\n„Na osnovu istraživanja koje smo radili pre nekoliko meseci shvatili smo da veliki broj gradjana Niša ima problema sa zelenašenjem, na žalost,\noni su stalno u sivoj zoni, niti institucije znaju za njih, niti organizacije daju neku adekvatnu pomoć“, objasnio je Miloš Stefanović.\nOvo akcije deo je projekta „Udružena i osvežena zajednica protiv zelenašenja“, koji ima za cilj da ojača kapacitete građana, organizacija i institucija u Nišu kako bi mogli da prepoznaju zelenašenje i opasnosti koje ono donosi.\nCentar za razvoj građanskog društva PROTECTA PROTECTA\nOdržana ulična informativna kampanja “ Osnaženi – ohrabreni – Ujedinjeni protiv predrasuda“


Janković: Necivilizacijski je da se neko u bolnici zarazi od nevakcinisanog zdravstvenog osoblja\nNacionalne vesti - Ponedeljak 23.08.2021 - 12:10\nProfesor Radmilo Janković, zamenik direktora Univerzitetskog kliničkog centra u Nišu rekao je za RTS da će Krizni štab i Vlada ići u pravcu kovid propusnica.\nZa stručnjake koji prate situaciju povećan broj pacijenata nije iznenađenje, jer se na osnovu neke vrste stihije sredinom jula to moglo i očekivati.\n- Imamo teške pacijente, starije, koji zahtevaju duže lečenje, mlađi imaju uglavnom lakšu kliničku sliku, ali ima i pojedinaca u teškom stanju - rekao je Janković.\nJanković smatra da će Krizni štab, koji zaseda sutra, i Vlada ići u pravcu kovid propusnica.\n- Nešto se mora učiniti, mislim da smo dostigli maksimum sa vakcinacijom, ne mislim da se sada može još mnogo toga učiniti apelima - naveo je i dodao da je necivilizacijski da neko dođe u bolnicu, da ne može da se vakciniše iz zdravstvenih razloga i da ga zarazi zdravstveno osoblje.\nNajviše vakcinisanih, bar jednom dozom vakcine protiv virusa korona, nalazi se među građanima starosti između 70 i 79 godina - 78,6 odsto.\nKada su u pitanju deca mlađa od 17 godina, protiv virusa korona je vakcinisano 0,3 odsto.


- Sekula Pijevčević: Deoničarima KEB prećeno da će NBS oduzeti dozvolu za rad i ostalim njihovim firmama, ako do 30. decembra 2005. godine u 10 časova ne povuku predlog za odlaganje likvidacije Kreditno- eksportne banke i ako ne plate mito od 2.000.000 evra\nBEOGRAD - Dejanu Simiću, osumnjičenom da je primio mito od 100.000 evra da bi uticao na vraćanje licence za rad Kreditno-eksportnoj banci (KEB), zamrznuta je funkcija viceguvernera Narodne banke Srbije i oduzeta su mu sva ovlašćenja, saopštio je juče prvi čovek centralne banke Radovan Jelašić. Istovremeno, akcionari KEB saopštili su da su najviši funkcioneri NBS zahtevali mito od 2.000.000 evra da ne bi zatvorili i ostale njihove firme. O tome je obavešteno i specijalno tužilaštvo, tako da je akcija hapšenja bila orkestrirana između policije i Kreditno-eksportne banke, a 100.000 evra je trebalo da bude prva rata.\nG17 plus: Smeniti Simića\nG17 plus očekuje od guvernera Narodne banke Srbije Radovana Jelašića i Saveta NBS da što pre razreše Dejana Simića funkcije viceguvernera NBS, prenosi Fonet.\nG17 plus u saopštenju navodi da maksimalno podržava i pozdravlja akciju Ministarstva unutrašnjih poslova Republike Srbije u kojoj su uhapšeni viceguverner NBS i direktor SPS-a zbog sumnje da su počinili krivično delo primanja i davanja mita. "Vlada Srbije je ovim dokazala da se beskompromisno bori protiv korupcije i kriminala, bez obzira na partijsku i državnu poziciju lica koja su umešana u nezakonite radnje."\nG17 plus očekuje od nadležnih organa da nastave sa odlučnim iskorenjivanjem korupcije i mita, kao i sa strogim sprovođenjem zakona, kaže se u saopštenju.\nHapšenje šteta po SPS\nFunkcioner Socijalističke partije Srbije Uroš Šuvaković ocenio je juče da hapšenje direktora te partije Vladana Zagrađanina nanosi veliku štetu SPS-u, ako je učestovao u davanju mita.\n- To hapšenje pokazuje da je u SPS-u u poslednjih nekoliko godina vođena pogrešna kadrovska politika, ali istraga treba da utvrdi ko je u kom svojstvu bio na mestu događaja kada su uhapšeni Zagrađanin i Simić - rekao je Šuvaković agenciji Beta.\nOn je odbacio tvrdnje da je Zagrađanin bio blizak saradnik Slobodana Miloševića, naglasivši da ga Milošević nikada nije ni upoznao. Šuvaković je dodao da Zagrađanin pripada grupi funkcionera SPS-a koji se politički neodgovorno ponašaju prema Miloševiću.\n- Iako ne spadam u ljude koji donose zaključke pre nego što pravosudni organi utvrde činjenično stanje, zbog interesa institucije na čijem sam čelu i poverenja u nju, ova odluka je neminovna - izjavio je Jelašić juče na konferenciji za novinare. On je dodao da će u ponedeljak zasedati Savet centralne banke koji treba da donese odluku o definitivnom razrešenju viceguvernera Simića. Jelašić je rekao i da je poslao pismo Agenciji za osiguranje depozita radi razrešenja Dejana Simića, kao i da će isto uraditi i kod drugih institucija gde je on predstavljao NBS.\nNa pitanje da li postoje pritisci da podnese ostavku nakon hapšenja svoga pomoćnika, Jelašić je odgovorio odrečno.\n- Želim da vas uverim da je NBS danas takva institucija u kojoj donošenje svih ključnih odluka iz njene nadležnosti ne zavisi ni od jednog pojedinca, već isključivo od višečlanih tela kao što je Savet NBS, Monetarni odbor ili komisija za kontrolu banaka - precizirao je guverner NBS.\nPrema njegovim rečima, centralna banka je predstavnicima MUP-a već dostavila traženu dokumentaciju. Jelašić je dodao da će se to raditi i ubuduće, nezavisno od toga da li je reč o Nacionalnoj štedionici, Euroaksis banci ili Simiću.\n- Ja sam svoju sedu kosu zaradio poslednjih pet godina na funkcijama viceguvernera i guvernera NBS i nijedna ključna odluka o oduzimanju dozvole bankama nije bila i neće biti izmenjena zato što je NBS sve svoje odluke donosila isključivo na osnovu zakona - precizirao je Jelašić i dodao da posle obraćanja novinarima odlazi na informativni razgovor u MUP.\nReagujući na vest o hapšenju viceguvernera, direktor Kreditno-eksportne banke Sekula Pijevčević ističe da su akcionari KEB iz Izraela, SAD, Švajcarske, Holandije i Bugarske bili "ucenjeni od najviših funkcionera Narodne banke". Pijevčević tvrdi da je deoničarima prećeno da će NBS oduzeti dozvolu za rad i ostalim njihovim firmama, kao što su TBI lizing i TBI Dunav osiguranje, ako do 30. decembra 2005. godine u 10 časova ne povuku predlog za odlaganje likvidacije Kreditno-eksportne banke i ako ne plate mito od 2.000.000 evra.\nO tome su, naglašava Pijevčević, akcionari obavestili Specijalni sud i zatim simulirali odustajanje od zahteva za odlaganjem likvidacije KEB-a i krivične prijave protiv guvernera Jelašića. To je korumpirane funkcionere trebalo da dovede u uverenje da sve teče po planu. Posle toga, NBS izdaje gorepomenuto saopštenje, a nekoliko dana kasnije usledilo je i hapšenje viceguvernera Simića, kod koga je pronađeno 100.000 evra koje je doneo Zagrađanin.\nOvakav scenario, prema kojem je čitava predaja novca bila organizovana unapred od strane tužilaštva, objašnjava činjenicu da je guverner Jelašić prekjuče, kada se saznalo za pritvaranje njegovog zamenika, bio u najmanju ruku - šokiran. Naime, prema nezvaničnim informacijama, niko od članova vlade i visokih državnih funkcionera, osim ministra policije Dragana Jočića i eventualno premijera, nije bio upoznat sa istragom protiv Simića, tako da je sve, a naročito ekonomski deo vlade predvođen vicepremijerom Miroljubom Labusom i ministrom finansija Mlađanom Dinkićem, hapšenje viceguvernera zateklo kao hladan tuš.\nKreditno-eksportna banka osnovana 1997.\nKreditno-eksportna banka ostala je bez dozvole za rad odlukom NBS, 7. februara prošle godine. Kao razloge za oduzimanje licence, NBS je tada navela nepravilnosti u poslovanju, kao što su nedostatak propisanog novčanog dela akcionarskog kapitala, neadekvatna ocena izloženosti banke poslovnom riziku, nepravilno utvrđen iznos bilansne aktive i vanbilansnih pozicija i njihova klasifikacija prema stepenu naplativosti, kao i nepravilno iskazana osnovica na koju je neadekvatno obrazovana posebna rezerva.\nKreditno-eksportna banka osnovana je 1997. godine kao akcionarsko društvo sa mešovitim domaćim i stranim kapitalom (devet inostranih akcionara) sa ukupnim kapitalom od 12 miliona evra.\nBanku koja ima 18 filijala širom Srbije, NBS je svrstala u kategoriju "bonitetnih banaka A-klase" i registrovana je za obavljanje svih vrsta bankarskih poslova u zemlji, kao i poslova platnog prometa i kreditnih poslova sa inostranstvom.\nBankom upravlja Upravni odbor, predsednik UO je Ivanov Plamen Grozdanov, koji predstavlja jednog od akcionara - BFG EOOD iz Sofije, dok su članovi tog upravljačkog tela Zeev Hadar, Jurij Bajec, Patrik Lorn Mekdugal i Milan Marjanović.\nDinkić: Korumpirani viceguverner\nMinistar finansija Mlađan Dinkić ocenio je juče da je viceguverner Dejan Simić svojim postupkom osramotio NBS i bitno ugrozio njenu reputaciju.\n- Očekujem da će Savet NBS hitno reagovati i uvažiti predlog guvernera Radovana Jelašića da se Simić odmah razreši sa mesta viceguvernera. Uveren sam da NBS ima snage da vrati reputaciju koja je bitno poljuljana skandaloznim i nemoralnim ponašanjem pojedinca - rekao je on agenciji Beta i pohvalio rad policije, "jer zakon mora biti isti za sve".\n- Hapšenjem korumpiranog viceguvernera NBS i direktora stranke koja podržava manjinsku vladu, u kojoj se i sam nalazim, policija je na najbolji način pokazala svoju profesionalnost i dokazala da je zakon iznad svega - naglasio je Dinkić.\nDinkić je kazao da se u tom slučaju, prema njegovom mišljenju, potpuno jasno da je reč o "osnovanoj sumnji da postoji korupcija" i zapitao se "ko od običnih građana šeta sa 100.000 evra u koferu", kao i "šta će direktor bilo koje stranke u stanu viceguvernera NBS, institucije koja je nezavisna"\nA. D. M - Z. M.


VIJESTI: DODIKU POZLILO: Pogledajte koja vijest iz Srbije ga je žestoko nasikirala…\nDODIKU POZLILO: Pogledajte koja vijest iz Srbije ga je žestoko nasikirala…\nPredsjednik Republike Srpske Milorad Dodik rekao je da je javno mnjenje Srpske protiv ulaska u NATO i ocijenio da bi bila opasna situacija da Srbija ostane neutralna, a da Republika Srpska ide ka članstvu u NATO.\nMeđutim kad čuje šta je danas uradio Nikolić, vjerujemo da će se žestoko nasikirati.\nPredsjednik Srbije Tomislav Nikolić potpisao je Zakon o potvrđivanju sporazuma između Srbije i NATO.\nZakon o saradnji sa NATO izazvao je oštre polemike koje traju već danima, prenose beogradski mediji.\nSporazum im omogućava i da sa Vojskom Srbije razmjenjuju povjerljive informacije i opremu.\nNa Sporazum je reagovala i zvanična Moskva koja je poručila da očekuje da Srbija ostane vojno neutralna.\nSrpski sabor Zavetnici najavio je da će sutra ispred zgrade Predsjedništva u Beogradu organizovati protestno okupljanje povodom izglasavanja Zakona o potvrđivanju Sporazuma između Vlade Srbije i NATO.


MUP potvrdio da je vakcinacija obavezna za sve pripadnike policije - IndeksOnline.rs\nNaslovna srbija Beograd MUP potvrdio da je vakcinacija obavezna za sve pripadnike policije\nMUP potvrdio da je vakcinacija obavezna za sve pripadnike policije\nBEOGRAD – Ministarstvo unutrašnjih poslova (MUP) potvrdilo je danas da je “u cilju zaštite zdravlja zaposlenih kao i u cilju stvaranja kolektivnog imuniteta”, odlučilo da se svi pripadnici policije vakcinišu protiv korona virusa.\nIz MUP-a su naveli da je vakcinacija preporučena “od svih relevantnih činilaca – Kriznog štaba za sprečavanje i suzbijanje zarazne bolesti Kovid 19, Ministarstva zdravlja i Instituta za javno zdravlje Srbije Dr Milan Jovanović Batut”.\n“Imajući u vidu specifičnosti policijskih poslova i stalnog kontakta policije sa gradjanima, potrebno je da se svi pripadnici Policije, osim onih kod kojih vakcinacija nije moguća iz zdravstvenih razloga, vakcinišu”, stoji u saopštenju.\nDodaje se da su zaposleni u tom resoru “u obavezi da, u skladu sa zakonom o bezbednosti i zdravlju na radu, sprovode sve preventivne mere bezbednosti i zdravlja na radu, kako bi sačuvali svoje zdravlje, kao i zdravlje drugih zaposlenih”.\nPrethodno je predsednik pokreta “Ljubav, vera, nada” Nemanja Šarović izjavio da je direktor policije Vladimir Rebić naredio obaveznu vakcinaciju svih policajaca u Srbiji. “Direktor policije doneo je naredbu o obaveznoj vakcinaciji svih policijskih službenika u Srbiji osim onih kod kojih vakcinacija protiv korona virusa nije moguća iz zdravstvenih razloga. Ovakva naredba je nesumnjivo nezakonita i protivustavna jer ne postoji odluka o obaveznoj imunizaciji stanovništva, što znači da ona ne može biti obavezna ni za policiju”, naveo je Šarović.\nPrethodni tekstMUP: Poziv građanima da prepoznaju uhapšene prevarante\nSledeći tekstNoćni barovi i klubovi se od danas prijavljuju za pomoć


fidel kastro - Dnevni list Danas\nPočetna » fidel kastro\nPosmrtni ostaci kubanskog lidera Fidela Kastra položeni su jutros na privatnoj ceremoniji na groblju u Santjagu de Kubi, prenosi Tanjug.\nZašto Fidel Kastro nikad neće dobiti ulicu na Kubi\nPredsednik Kube Raul Kastro saopštio je da će njegova vlada zabraniti da ulice i javna mesta dobijaju imena po preminulom Fidelu Kastru.\nUrna s pepelom Kastra stigla u Santijago de Kubu\nUrna s pepelom bivšeg kubanskog lidera Fidela Kastra stigla je u Santijago de Kubu gde je pre više od 60 godina počela Kubanska revolucija.\nStranci i preprodavci razgrabe novine\nDa sam tad imala internet, „Danas“ bi sigurno prvi imao vest da je umro Fidel Kastro“ – vajka se arhitektica Milica Andrejić, „danasovsko dete“ i „mozak odliven“ u Dubai.\nPiše: B. A. 1. 12. 2016.\nDesetine hiljada ljudi odalo počast Kastru\nPočast Fidelu Kastru preminulom kubanskom lideru na Trgu revolucije u Havani odalo je desetine hiljada ljudi.\nPiše: Danas Online/ N1 30. 11. 2016.\nKubu ne očekuju radikalne promene\nKuba je danas zvanično otpočela devetodnevnu žalost zbog smrti Fidela Kastra, vođe komunističke revolucije.\nPiše: S. D. 28. 11. 2016.\nStudenti viču "Ja sam Fidel", zabranjena prodaja alkohola\nNa Kubi je počela devetodnevna žalost povodom smrti revolucionarnog vođe Fidela Kastra, koji je preminuo u petak u 90. godini života.\nKompanjero Fidel, kako su Kubanci zvali svog legendarnog lidera, otišao je u večnost. Pridružio se svom saborcu Ernestu Če Gevari, tragično stradalom u revolucionarnoj misiji u planinskoj prašumi Bolivije 1967. godine.\nPiše: Mladen Arnautović 28. 11. 2016.\nPočele pripreme za ispraćaj Kastra\nGlavni grad Kube Havana priprema se za odavanje počasti preminulom kubanskom lideru Fidelu Kastru, a hiljade Kubanaca iz svih krajeva zemlje u naredna dva dana će doći u Havanu kako bi se u Palati revolucije poklonili nad njegovim kovčegom.\nPiše: S. D. 27. 11. 2016.\nReakcije na smrt Fidela Kastra\nSmrt dugogodišnjeg kubanskog lidera Fidela Kastra izazvala je danas različite reakcije u svetu. Mladi su se danas okupljali na ulicama Havane žaleći za svojim sunarodnikom, a u pojedinim američkim gradovima izbegli Kubanci su slavili.\nKubanski lider i revolucionar Fidel Kastro preminuo je u 90. godini, javila je kubanska državna televizija.


Projekat regionalne saradnje: Završni onlajn seminar u Mostaru - Kreativno mentorstvo\nNakon mnogo meseci napornog rada, potpune adaptacije projekta zbog „nove normalnosti“ i nakon što smo sve aktivnosti prebacili u onlajn svet, stigli smo do završnog seminara našeg prvog regionalnog projekta „Transforming the Region One Conversation at A Time – Inspiring Youth Cultural Cooperation“, koju podržava Regionalna kancelarija za omladinsku saradnju – RYCO. Ovaj seminar je bio treći veliki događaj, čiji su domaćini bili naši partneri iz Bosne, OKC „Abrašević“. U okviru ovog seminara, održanog 28. novembra, timovi učesnika predstavili su svoje pilot projekte na kojima su radili.\nSeminar se sastojao od četiri dela, gde su u prvom delu učesnici predstavili projekte koje su razvili sa svojim timovima i mentorima, drugi je bio posvećen predavanju o novim metodama (re)evaluacije projekata, o čemu nam je govorio Ilija Pujić; u okviru trećeg dela, Tanja Miletić-Oručević podelila je svoje iskustvo pri kandidaturi Mostara za Evropsku prestonicu kulture i vodila diskusiju na ovu temu, dok je poslednji deo bio virtuelna poseta Partizanskom groblju u Mostaru, uz naraciju Ronalda Panze.\nU prvom delu seminara prisustvovali smo prezentaciji ne samo sjajnih ideja koje imaju za cilj povezivanje mladih iz regiona, već i rezultata zajedničkog rada. Iako je prilagođavanje projekata onlajn formatu u potpunosti bio korak koji je drastično promenio mnoge stvari, timovi su se uspešno prilagodili i na kraju ostvarili raznovrsne projekte – od kratkih dokumentarnih filmova, pokretanja Instagram naloga za učenje jezika i eksperimentalnih umetničkih filmova do recitovanja iste pesme na tri jezika i virtuelnih obilazaka gradova. Čini se da su svi projekti bili tek početak regionalne mreže mladih, ambicioznih ljudi, spremnih da prenesu znanje, iskustvo i vrednosti mentorstva koje su stekli tokom ovog projekta.\nUbrzo nakon ovih brojnih ideja i rezultata napornog rada, Ilija Pujić, omladinski kulturni radnik i glumac sa bogatim iskustvom u projektima koji koriste pozorište kao sredstvo za prevazilaženje podela u zajednicama održao je predavanje o novim metodama (re)evaluacije projekata. Predavanje je ponudilo nove, različite prespektive na faktore koji mogu uticati na jedan projekat – sa socijalnog, ekološkog ili bilo kog drugog aspekta, u zavisnosti od konteksta i opšteg stanja u društvu ili zajednici. Koristeći vrlo detaljnu i sistematičnu tabelu za prikaz svih kategorija i ilustraciju sistema, Ilija je dao nadahnjujući uvid u to kako se kultura i kulturni projekti mogu efikasno koristiti u različitim sredinama i kontekstu, čak i kada se suočavaju sa velikim izazovima.\nPosle ovog izlaganja, Tanja Oručević Miletić, poznata bosanska pozorišna reditiljka, podelila je svoje iskustvo korišćenja pozorišta kao alata za povezivanje u podeljenim zajednicama, prevazilaženje predrasuda i pronalaženje zdravijih odnosa među ljudima. Tema koje se Tanja takođe dotakla bilo je i učešće u timu koji radi na aplikaciji za grad Mostar kao Evropsku prestonicu kulture i svi izazovi koje je ona donela, ali i zašto je taj projekat toliko važan mostarskoj zajednici kako bi se prevazišla neka nerešena pitanja i dugotrajna pristrasnost.\nPoslednji deo ovog seminara činila je virtuelna šetnja partizanskim spomen-grobljem u Mostaru čiji je narator Ronald Panza, pozorišni producent i dramski pisac, i jedan od mentora. Na ovaj kreativan način Ronald je sa nama podelio priču iza ovog spomenika, arhitektonskog remek-dela arhitekte Bogdana Bogdanovića. Šetnja kroz spomenik i slušanje umirujućeg glasa naratora, bio je savršen završetak ovog projekta. Započeli smo ga uživo, posećujući različita, kulturno važna mesta u Beogradu, a sada smo na kraju virtuelno ponovo šetali zajedno i otkrivali nove lokacije u Mostaru. Celu virtuelnu turu možete pogledati OVDE.\nNa kraju, možemo reći da je projekat uspešno završen. Dugi meseci promena, prilagođavanja i napornog rada su se isplatili i saradnja mladih iz Albanije, Bosne i Hercegovine i Srbije dala nam je konkretne i vredne rezultate u različitim oblicima; svojevrsno nasleđe koje svedoči kako se uz kreativnost i otvorenost može ići daleko, čak i u najizazovnijim vremenima. Mogu nam pomoći i da ih lakše prebrodimo.


Izvor: Glas javnosti - Arhiva vesti 30.06.2008 - Naslovi.net\nGlas javnosti » Arhiva vesti za ponedeljak 30. jun 2008\nHoćemo i titulu svetskog šampiona\nGlas javnosti ponedeljak, 30. jun 2008.\nŠpanija je u Beču ostvarila jedan od najvećih uspeha u istoriji fudbala na Pirinejima, a najsrećniji je naravno bio junak meča, magični napadač Fernando Tores. - Drago mi je što je u finalu pravda zadovoljena jer je bez sumnje trijumfovao tim koji je igrao najlepši fudbal. San se konačno ostvario -... »\nDanas o vladi i ministarstvima\nBEOGRAD - Poslanici Skupštine Srbije trebalo bi danas da započnu razmatranje Predloga zakona o vladi i ministarstvima. Predsednica Skupštine Srbije Slavica Đukić-Dejanović sazvala je vanrednu sednicu za danas u 12 sati, na zahtev 122 poslanika vladajuće većine. Funkcioneri LDP-a, Zoran Ostojić i... »\nValjda ide nabolje, izdrži\nPosle dodatne hirurške intervencije kod poznatog sportiste“nema pomaka ni nabolje niti nagore“. Pregledi i konsultacije koju su obavili specijalisti kardio i grudne hirurgije isključili su mogućnost dodatnih hirurških intervencijaBEOGRAD - Zdravstveno stanje vaterpolo reprezentativca Danila Ikodinovića je po poslednjim informacijama stabilno, ali i dalje kritično. Kako je juče za Tanjug rekao načelnik Urgentne hirurgije, Kliničkog centra Vojvodine doktor... »\nMrka ljulja novu vladu?\nBEOGRAD - Potpredsednik socijalista Milutin Mrkonjić u izjavi datoj Tanjugu rekao je da neće ući u novu vladu Srbije ukoliko ne dobije da vodi kompletno Ministarstvo za infrastrukturu. - Ne želim da licitiram oko mesta ministra sa neznalicama - rekao je Mrkonjić, komentarišući pisanje nekih medija... »\nKoban obračun zbog parkinga\nNOVI PAZAR - Braća Ifet P. (18) i Izet P. (22) uhapšeni su juče ujutro i zadržani pod sumnjom da su prethodne večeri učestvovali u obračunu u kojem je ubijen Edis Gudžević (24) i teško ranjeni Sefedin Demirović (27) i Esad Gudžević (27). Kako je juče saopštila Policijska uprava u Novom Pazaru,... »\nUskoro tender za „Jugoremediju“ ZRENJANIN - Tender za prodaju većinskog paketa akcija u fabrici lekova „Jugoremedija“ iz Zrenjanina trebalo bi da bude raspisan u narednih nekoliko dana, najavila je juče Nadica Margold iz Upravnog odbora tog preduzeća, a prenosi Beta. „Ministarstvo ekonomije Srbije... »\nPoginuo vozač „golfa“ BEOGRAD - Jedna osoba je poginula u saobraćajnoj nesreći, koja se juče oko 9 sati dogodila na Zrenjaninskom putu, kod PKB-a. Do sudara je došlo kada je vozač „golfa“, muškarac star oko 60 godina, krećući se iz pravca Zrenjanina, iz zasad nepoznatih razloga prešao u suprotnu... »\nDok je Konstantin Kosačov, kao predstavnik federalnih organa Rusije, iznosio primer različitog pristupa Evropskog parlamenta u dva slučaja, kada su podržane estonske vlasti, njihova delegacija na čelu sa šefom države Ilvesom napustila saluMOSKVA - Estonska delegacija, na čelu sa predsednikom Tomasom Hendrikom Ilvesom, demonstrativno je juče napustila zasedanje na međunarodnom skupu u Hanti-Mansijsku, posle izlaganja ruskog zvaničnika Konstantina Kosačova koji je... »\nJanko piše istoriju protiv Šitlera\nDrugi reket Srbije Janko Tipsarević danas igra meč osmine finala Vimbldona sa Nemcem Rajnerom Šitlerom. U slučaju pobede to bi bio njegov najveći uspeh u karijeri i šansa za napredak na listi najboljih tenisera sveta. Ako je suditi po mečevima koje je naš teniser odigrao na ovogodišnjem Vimbldonu... »\nVlast u Beogradu kao i u Republici\nBEOGRAD - Boris Tadić najavio je juče da će princip po kojem je formirana većina u Skupštini Srbije biti primenjen i kod konstituisanja vlasti u Beogradu i poručio da je nemoguće efikasno voditi Srbiju, ukoliko srce tog sistema nije u direktnoj koordinaciji sa vladom i ako ne postoji ista struktura... »


Uspešna sednica SBUN?\n21. juni/lipanj, 2008.\nPolitički predstavnici kosovskih Albanaca ocenili su uspešnom sednicu Saveta bezbednosti UN na kojoj je većina zemalja podržala predlog generalnog sekretara UN Ban Ki Muna o rekonfiguraciji UNMIK-a. Međutim, Srbi upozoravaju na podelu Kosova.\nMisija UN na Kosovu će se rekonfigurisati a ubrzo će svu vlast preuzeti kosovske institicije, smatraju politički predstavnici kosovskih Albanaca. Oni su ocenili uspehom što je većina članica podržala predlog Ban Ki Muna i što je na sednici govorio predsednik Kosova Fatmir Sejdiu.\nFadilj Ferati, potpredsednik Demokratskog saveza Kosova, kaže da je posle sednice Saveta poznata sudbina UNMIK-a.\n“Verujem da će početi rekonfiguracija i minimiziranje uloge UNMIK-a, sve do završetka te misije, kako bi se razjasnilo ko rukovodi Kosovom”, rekao je Ferati.\nMeđu predstavnicima Albanaca ima i onih koji kažu da je buduće međunarodno prisustvo jedan od kompromisa iz plana Martija Ahtisarija. Hidajet Hiseni, iz Demokratske partije Kosova smatra da je u UN došlo do pozitivnih kretanja.\n“Postoji pomak i u međunarodnom prisustvu na Kosovu, koje je Beograd dovodio u pitanje a sada se traži nastavak prisustva u jednom delu Kosova, što ne zadovoljava većinske Albance, ali verujem da je ovo proces kretanja ka normalnosti”, kaže Hiseni, aludirajući na zahteve Srba da samo UNMIK može biti prisutan i njihovim sredinama.\nI dok je većina članica Saveta bezbednosti UN podržala predlog Ban Ki Muna o preustrojstvu UNMIK-a na Kosovu, toj ideji oštro su se suprotstavile Srbija i Rusija, navodeći da je za svaku izmenu međunarodnog prisustva na Kosovu potrebna odluka Saveta bezbednosti.\nZbog podeljenosti u SBUN pojedini lideri kosovskih Srba smatraju da se situacija još više iskomplikovala. Predstavnik Srba Ranđel Nojkić upozorava da se na Kosovu stvara nova realnost i novi problem, a to je podela.\n“Ovo je nova realnost onako kako kaže i predsednik Tadić i Srbija mora da se suoči sa tom realnošću. To znači da mora vrlo dobro da razmotri kako će u budućnosti da deluje i naročito problem, koji je veoma izražen a to je situacija na terenu s obzirom da hteo to neko ili ne da prizna u ovom trenutku i do sada zadnjih meseci Kosovo funkciniše kao podeljena teritorija”, kaže Nojkić.\nNojkić ističe kako je očigledna razlika između severnog dela Kosova, u kome nema kosovskih institucija, i srpskih sredina južno od Ibra u kojima se radi na sprovođenju kosovskih zakona.\n“Tako da mislim da međunarodna zajednica, Savet bezbednosti pa i EU pokušava da problem na terenu prilagodi faktičkom stanju”, ističe Nojkić.\nOvakva upozorenja dolaze zbog najave da će UNMIK i dalje biti prisutan u srpskim sredinama, a odložiće se uspostavljanje Eulexa, pošto se Srbi protive toj misiji. Zbog toga analitičari opominju da se na terenu stvaraju preduslovi za podelu Kosova.\nGeneralni sekretar Ban Ki Mun je kazao da srpska zajednica na Kosovu ne priznaje nezavisnost i da je stvorena nova i teška realnost u kojoj UNMIK ne može više efektivno da izvršava svoje zadatke. On je izjavio da bi EU trebalo da preuzme neke operativne odgovornosti na Kosovu.\nA novi šef UNMIK-a Lamberto Zanijer izjavio je da će njegov prvi zadatak biti da rekonfiguriše misiju UN u skladu sa novim političkim okolnostima. Na konferenciji za novinare po preuzimanju dužnosti, italijanski diplomata je dodao da će pomagati da se 'očuva mir i stabilnost i poboljšaju međuetnički odnosi'. Prema njegovoj oceni buduća uloga UNMIK-a biće posrednička a UNMIK će nastaviti da radi kao 'statusno neutralan'.


Savet za zdravlje grada Užica o stanju obolelih od morbila - Užice Oglasna Tabla\nмарт 22, 2018 0126\nNa sastanku Saveta za zdravlje održanom juče u Gradskoj kući Savet je podržao ideju da Grad Užice bude pokrovitelj manifestacije Užički dani koju organizuje udruženje Srpsko lekarsko društvo Užice kao i da se ova manifestacija ubuduće organizuje u Užicu.\nPrema informacijama koje je Savet dobio, na teritoriji Zlatiborskog okruga registrovano je 19 obolelih od morbila od kojih je 10 sa teritorije grada a preostalih 9 su iz susednih opština. Među obolelim iz grada Užica je i troje zdravstvenih radnika.\nSavet je razmatrao i obuhvat imunizacije dece od morbila i konstatovao da je obuhvat za prvu imunizaciju 82% a za drugu 92%, što je nedovoljno da se stanovništvo grada Užica u potpunosti i sa sigurnošću zaštiti od morbila, jer prema tumačenju imunologa ovaj procenat u oba slučaja treba da bude najmanje 95%.\nSavet za zdravlje grada Užica apeluje na sve roditelje koji nisu vakcinisali svoju decu, da zarad njihovog zdravstvenog stanja, svog i svojih najbližih a samim tim i svih građana Užica to učine što pre.


Objavljeno: 2020-09-14 14:56:50\nTrebalo je ovo da bude dan kada bi Frenk Lampard cjelom svjetu predstavio novi, unapređeni, transformisani Čelsi. Mogao je ovaj ponedeljak da prođe u šepurenju Romana Abramoviča svojom novom skupocjenom igračkom, jer svi koji su godinama uporno govorili da su se London, Čelsi i fudbal smučili ruskom oligarhu, gadno su se prevarili. Trebalo je i mogao Ameks da bude mesto rađanja još jednog ozbiljnog kandidata za šampionsku krunu, ali ipak ćemo još malo sačekati da na djelu vidimo tim u koji je uloženo preko 200.000.000 evropskih novčanica. Najvise su trosili do sada plus Sara kao slobodnog igraca doveli a ceka se jos golman. Da li ce Lampard da opravda ulozeno na tarenu vidjet cemo vecwras, ja se iskrwno nadam da hoce ocekujem od Vernera da debituje makar sa jednim pogodkom veceras.


Press Online :: Politika :: Halimi: Nastavak borbe za prava građana iz preševske doline\nHalimi: Nastavak borbe za prava građana iz preševske doline\nPredsednik Partije za demokratsko delovanje Riza Halimi izjavio je danas će prelazak cenzusa za ulazak u republički parlament liste "Koalicija Albanaca preševske doline" značiti njegov nastavak borbe za ostvarivanje prava građana koji žive na tom području.\nHalimi, koji je prvi na listi "Koalicije Albanaca preševske doline" je agenciji Beta izjavio da je ta koalicija na izborima dobila 2.400 glasova manje nego na parlamentarnim izborima koji su održani 2008. godine.\nKako razlog za slabiji izborni rezultat on je naveo to što su u Bujanovcu i Preševu ojačale političke snage koje su pozivale građane na bojkot parlamentarnih izbora.\nHaljimi je u dosadašnjem sazivu republičkog parlamenta bio jedini albanski poslanik, ispred "Koalicije Albanaca preševske doline." "Njihovo obrazloženje za bojkot parlamentarnih izbora je bilo da organi iz Beograda ne rešavaju probleme Albanaca iz Preševa i Bujanovca i da zbog toga nema svrhe učestvovati na parlamentarnim izborima. Naše je mišljenje da Albanci bez svog predstavnika u republičkom parlamentu samo u lokalnoj vlasti ne mogu rešavati probleme", kazao je Halimi.\nPrema njegovim rečima "snage bojkota parlamentarnih izbora su i u Preševu i u Bujanovcu stvarale problem prilikom glasanja na biračkim mestima, tako što su ljudi u biračkim odborima ukazivali samo na lokalne izbore, a ne i na parlamentarne, dok sa nekih biračkih mesta nisu dostavljani zapisnici sa parlamentarnih izbora".\n"Sa četiri biračka mesta u opštini Preševo i sa pet biračkih mesta u opštini Bujanovac nisu na vreme bili ni predati zapisnici sa parlamentarnih izbora, zbog čega su i kasnili konačni rezultati, a oko 1.200 glasova iz Preševa i oko 2.000 glasova iz Bujanovca su uračunati u ukupan broj glasova naše koalicije tek juče", kazao je Haljimi.\n"Koaliciju Albanaca preševske doline", osim Partije za demokratsko delovanje čine još i Pokret za demokratski progres, čiji je lider Jonuz Musliu iz Bujanovca, Demokratska unija doline, čiji je lider Skender Destani iz Preševa i Demokratska unija Albanaca, čiji je lider Rahmi Zuljfiu iz Preševa.\nKako je Halimi ranije najavio, prema koalicionom dogovoru, na mestu jednog poslanika u Skupštini Srbije će se za vreme trajanja mandata naći svi članovi "Koalicije Albanaca preševske doline", u vremenskom razdoblju koje će biti određeno njihovim uspehom na lokalnim izborima.


Centar za evropske politike - CEP - je nezavisna, nevladina, neprofitna think tank organizacija koju je osnovala grupa stručnjaka u oblasti evropskog prava, ekonomije i javne uprave, sa zajedničkim ciljem da doprinesu unapređenju okruženja za kreiranje javnih politika u Srbiji, tako što će ga učiniti transparentnijim i inkluzivnijim, zasnovanim na činjenicama i suštinski orijentisanim ka EU. Temeljno razumevanje javnih politika Evropske unije i procesa pristupanja, kao i načina rada javne uprave u Srbiji, uz jak društveni kapital čine CEP organizacijom sposobnom ne samo da sprovodi istraživanja visokog kvaliteta, već i da dospe do donosilaca odluka i ostvari osetan uticaj. Delatnost CEP-a je danas organizovana u četiri programska područja:\n1. Dobra vladavina, sa snažnim fokusom na horizontalnom kreiranju politika i koordinaciji;\n2. Unutrašnje tržište i konkurentnost;\n3. Regionalna politika, mreže i energetika;\nNacionalna alijansa za lokalni ekonomski razvoj - NALED je nezavisno, neprofitno i nestranačko udruženje kompanija, opština i organizacija civilnog društva koje rade zajedno na stvaranju boljih uslova za život i rad u Srbiji. Od osnivanja 2006. do danas, NALED je izrastao u najveću privatno-javnu asocijaciju u zemlji i pozicionirao se kao ključni sagovornik Vlade i Parlamenta u definisanju regulatornih prioriteta i zakonskih rešenja od značaja za privredu.\nCentar savremene politike - CSP\nCentar savremene politike - CSP je nezavisno, nevladino i neprofitno udruženje građana, osnovano u Beogradu maja 2012. godine. Delujući kao think tank čiji se rad fokusira na različite oblasti, od reformi političkog sistema, preko spoljne i bezbednosne politike, pa sve do zaštite ljudskih i manjinskih prava, Centar savremene politike se u najvećoj meri posvećuje uspešnom reformskom procesu i evrointegracijama Srbije, kao i regionalnoj stabilnosti i saradnji. Centar savremene politike stoji iza portala European Western Balkans (EWB), jednog od najuticajnijih portala o evropskim integracijama regiona Zapadnog Balkana.\nSlužbenik za projekat i komunikacije\nSlužbenica za finansije


Kod većine pogođenih varijanti motora, tehnička mera se sastoji od ažuriranja softvera koji reguliše proces sagorevanja.\nVreme potrebno za ovu intervenciju je pola sata.\nlijenti sa pogođenim automobilima mogu biti sigurni da će tehničkemere biti uspešno primenjene. Sve vrednosti koje su vezane za homologaciju vozila ostaju iste. Ovo je bio ključni uslov za odobrenje tehničkih mera.\nBudite u kontaktu ŠKODA


WFD: Politički život u Srbiji određen interesima, a ne istinskom političkom raspravom - European Western Balkans\nLONDON – U Srbiji je prisutan visok stepen nepoverenja građana u demokratske procese u zemlji, pokazalo je novo istraživanje Vestminsterske fondacije za demokratiju (WFD) za Srbiju sprovedeno u februaru 2020. godine uoči izbijanja koronavirusa i neposredno pre uvođenja vanrednog stanja.\nPrema rezultatima istraživanja 80% građana Srbije smatra da glasanje neće promeniti situaciju u zemlji, dok je 60% istaklo da ne veruje nijednom političaru. Istovremeno, više od 60% ispitanika reklo je da povremeno ili ozbiljnije razmišljaju o odlasku iz zemlje.\nKako su naveli u WFD, Srbija ima jednu od najviših stopa iseljavanja mladih u regionu Zapadnog Balkana.\nIzveštaj iznosi stavove ispitanika i vrednosti građana Srbije i fokusira se na pitanja poverenja u institucije, političare, političku otuđenost kao i motive i uzroke sve uočljivijeg trenda odlaska mladih iz Srbije.\nNa pitanje o svom stavu prema članstvu u političkim strankama, 80% smatra da je članstvo važno za njihovu karijeru, a 47% bi glasalo za stranku sa kojom se ne slažu ukoliko bi ta stranka zaposlila člana svoje porodice.\n“Ove brojke pokazuju da je politički život u zemlji visoko određen zajedničkim interesima, a ne istinskom političkom raspravom. Istraživanje takođe pokazuje da su slobode i socijalna nepravda građana najjača motivacija za angažovanje građana, dok su međunarodna i regionalna pitanja niža. Siromaštvo u zemlji ocenjeno je kao pojava sa najvećim negativnim uticajem na život u Srbiji. Više od polovine ljudi misli da se iseljavanjem može smanjiti povećavanje životnog standarda u zemlji”, pokazalo je istraživanje.\nNjihova prethodna studija pokazala je da ovaj problem košta Srbiju oko 1,2 milijarde evra godišnje, a WFD je otkrila da postoji direktna veza između visoke stope iseljavanja mladih i njihovog političkog otuđenja.


Radnici "Zastave" o socijalnom programu - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Radnici "Zastave" o socijalnom programu\nReč o radnicima koji iz objektivnih razloga 4. i 5. januara nisu mogli da se izjasne, tako da će oni to moći da učine danas, rekla je Tanjugu direktorka Direkcije za kadrovske i pravne poslove Margita Gavrilović. Socijalni program koji je ponudilo Ministarstvo ekonomije i regionalnog razvoja, pored ostalog, predviđa otpremninu od 300 evra po godini radnog staža, a država je uplatila više od 900 miliona dinara na račun "Zastava automobila".\nGavrilovićeva je navela da najveći broj radnika, odnosno više od 950, ima pravo na otpremnine od 300 evra po godini staža, dok će manji broj njih, odnosno oni kojima je preostalo manje od dve godine do penzije, dobiti zakonske otpremnine.\nRadnici kojima je ostalo pet godina do penzionisanja dobiće šest bruto plata republičkog proseka u privredi, dok će onima koji imaju manje od 10 godina staža biti uplaćeno 10 bruto plata.\nRadnici koji pređu na tržište rada i prihvate obuku za prekvalifikaciju će u ovoj godini mesečno dobijati po 22.000 dinara, a u narednoj godini po 19.000 dinara.\nAko odbiju prekvalifikaciju, naknadna će im biti umanjena za 7.000 dinara.


Vesti online / Sport / Fudbal / Bakajoko napušta Milan zbog rasizma u Italiji?\nBakajoko je na pozajmici među "rosonerima" iz Čelsija sa pravom otkupa, koji će biti aktiviran za 35 miliona evra u slučaju da Milan izbori mesto u Ligi šampiona.\nIpak, Bakajoka je jako pogodilo to što je bio na meti rasističkih skandiranja navijača Lacija, ali i jer smatra da italijanska vlast ima nedovoljno oštar stav po tom pitanju.\nBakajoko je u utakmici polufinala Kupa Italije trpeo rasističke povike navijača Lacija, što je odgovor na njegov potez da istakne dres defanzivca Frančeska Aćerbija kao Milanov "trofej".\nTada je, pre meča u Seriji A, Aćerbi izjavio da je rimski tim mnogo jači od onog sa San Sira i izazvao reakciju Bakajoka.\nFUDBAL Povratak na mesto uspeha: Maldini ponovo u Milanu


Počinje skijaška sezona na Vlašiću - Radio Donji Vakuf\nSkijaška sezona na Vlašiću počinje u petak, 8. decembra a u funkciji će biti skijaški liftovi na stazama Babanovac i Markovac, doznaje se iz poduzeća “Ozon” d.d. koje upravlja ski-liftovima na Vlašiću. Cijena dnevne ski-karte, od 9 do 16 sati, iznosit će 27 maraka, dok će 18 maraka koštati poludnevna ski-karta, od 9 do 12:30 sati ili od 12:30 do 16 sati.\nU pripremi su i baby ski-lift i ski-lift u vlasništvu poduzeća “Eko Fis” te se očekuje i njihovo stavljanje u funkciju do 15. decembra, ako temperature zraka budu dovoljno niske. ”Prema informacijama iz hotela na Vlašiću, rezervacije smještaja su u skladu s očekivanjima, a osobita potražnja je za doček Nove godine i siječanj iduće godine, dok su pojedini objekti rezervirani i do 15. februara 2018.”, kazao je Matošević.\nPodsjetio je da je u pripremi i manifestacija zvaničnog otvaranja zimske turističke sezone u SBK-u, koja će biti održana na Vlašiću od 22. do 24. decembra.


Genetska karta: Nema veće razlike između Srba, Hrvata i Bošnjaka | Frontal\nGenetska karta: Nema veće razlike između Srba, Hrvata i Bošnjaka\nNa Balkanu dominira "Haplogrupa I2" i odlikuje je izrazita visina muškaraca /u prosjeku 185,6 centimetara/, pokazuje poređenje genetskog sastava.\nGenetska karta pokazuje da nema posebne razlike između naroda u zemljama regiona, odnosno između Srba, Hrvata i Bošnjaka. Iz nje se vidi da Britanci imaju više genetske sličnosti sa Italijanima ili Portugalcima, nego sa mnogo bližim skandinavskim narodima poput Danaca ili Finaca.\n"Haplogrupa R1b" najčešće je prisutna u zapadnoj Evropi, ali i u nekim dijelovima Rusije kao i centralne Afrike. Manje je zastupljena u istočnoj Evropi, zapadnoj Aziji, kao i dijelovima sjeverne Afrike i centralne Azije.\n"Haplogrupa R1a" rasprostranjena je na velikom području Evroazije, proteže se od Skandinavije, srednje Evrope, juga Sibira, pa sve do juga Azije, navode naučni portali.\n"Haplogrupa N" široko je rasprostranjena na sjeveru Evroazije, a može se pronaći i na drugim područjima poput jugoistoka Azije, pacifičkog područja, jugozapada Azije, te na evropskom jugu. Naučnici navode da je "Haplogrupa I1" najčešća u Švedskoj i na zapadu Finske. Njoj pripada 35 do 38 odsto muškaraca u Švedskoj, 32,8 odsto muškaraca u Danskoj, 31,5 odsto muškaraca u Norveškoj, te oko 28 odsto muškaraca u Finskoj.\n"Haplogrupa J1" rasprostranjena je na više područja Bliskog istoka, te dijelovima Kavkaza, Sudana i Etiopije. Moguće je pronaći i na sjeveru Afrike, jugu Evrope, te među jevrejskim grupama, posebno onima sa prezimenom Koen. Mnogo rjeđa je, ali može se pronaći i u nekim dijelovima Evrope, u centralnoj Aziji, te na indijskom potkontinentu.\n"Haplogrupa J2" dominira u zapadnoj, centralnoj i južnoj Aziji, dijelovima Evrope i sjeverne Afrike, ali najčešće se povezuje sa sjeverozapadom Azije. Smatra se da je "Haplogrupa J2" potekla sa područja između Kavkaza, Mesopotamije i Levanta. "Haplogrupa E" je rijetka i ima je gotovo isključivo u Africi.\nNaučnici napominju da se "Haplogrupa G" najčešće pronalazi u Gruziji, a ima je i među manjinskim stanovništvom Kavkaza. Može se pronaći, u manjem procentu, među stanovništvom Evrope, južne i srednje Azije, te sjeverne Afrike.\n04.07.2017. u 10:09h


Poginuo Šaban Šaulić - Balkanska\nKralj narodne muzike Šaban Šaulić poginuo je posle teške saobraćajne nesreće u Nemačkoj, piše Kurir.\nŠaban Šaulić (roms. Šaban Šaulić; Šabac, 6. septembar 1951 – Bilefeld, 17. februar 2019.) je bio srpski pevač folk muzike, muzičar i producent. U toku bogate karijere u medijima i od publike je dobio nadimak „kralj narodne muzike\nPoginuo je u teškoj saobraćajnoj necreći u Nemačkoj, nakon povratka sa koncerta\nGodine 1985. Rade Vučković je napisao pesmu „Gordana“ koju je Šaban posvetio svojoj supruzi. Pesme „Dođi da ostarimo zajedno“ i „Dva galeba bela“ smatraju se jednim od najboljih ikad otpevanih narodnih pesama. Osim ovih pesama, veliki hitovi Šabana Šaulića su bili i „Uvenuće narcis beli“, „Sine“, „Danima te čekam“, „Snežana“, „Odlaziš, odlaziš“, „Pozn’o bih te međ’ hiljadu žena“ i dr.\nTags: IN MEMORIAM, ŠABAN ŠAULIĆ, SAOBRAĆAJNA NESREĆA


HAOS NA PANČEVAČKOM MOSTU: Zastoj duž cele trake, zbog radova varnice na sve strane (FOTO) - mediji.net\nHAOS NA PANČEVAČKOM MOSTU: Zastoj duž cele trake, zbog radova varnice na sve strane (FOTO)\nKoloni nikad kraja...\nTokom radova saobraćaj će se odvijati levom saobraćajnom trakom.\nVozači sada itekako osećaju ovu promenu, jer je Pančevački most, kako je javio MONDO fotoreporter, "preplavljen" vozilima i sve stoji, dok se može videti da radnici na mostu rade "punom parom".\nJavno preduzeće “Putevi Srbije” saopštilo je i da će na deonici puta Boljevci – Obrenovac saobraćaj do 31. oktobra biti obustavljen zbog radova na sanaciji kolovoza.\nAlternativni putni pravac iz pravca Obrenovca je auto-put Miloš...\npančevački mostAktuelna tema\ngužvePročitajte još na ovu temu\nsaobraćajPreko 1000 vesti\nOkretanje autobusa na Savskom trgu i u ulicama u njegovoj neposrednoj okolini od juče je i zvanično otišlo u istoriju. U rad je pretposlednjeg oktobarskog dana puštena okretnica „Beograd na vodi” ispod „Gazele” za autobuse koji su godinama okretali upravo na Savskom trgu – 46, 51, 91, 92, 511, 551,...\nVidljivost je dobra, sumaglice ima jedino na teritoriji Vranja, a slaba kiša povremeno pada u Beogradu, S. Palanci, V. Gradištu i na Crnom vrhu, saopštio je Auto-moto savez Srbije (AMSS).\nKako je za Televiziju Kruševac potvrđeno, vozač putničkog automobila jagodinskih tablica nasilnički se ponašao u saobraćaju, tako što je vozio niz pešačku stazu, pored stepenica na raskrsnici Brijanove i Jug Bodanove ulice.Samo pravovremenom akcijom kruševačke saobraćajne policije, sprečena je možda...\nNaša deca stradaju u saobraćaju\nPre nekoliko dana u saobraćajnoj nesreći pri povratku iz škole nastradala je devojčica na perifernom području grada u kome živim. Nesreću je, kako su mediji objavili, izazvao vozač u poznom životnom dobu pod dejstvom alkohola i tableta koje je koristio zbog zdravstvenih problema. Kako je i moje...


PROMOCIJA ZBIRKE PESAMA “GLAGOL” DUŠANA STOJIĆA · Kraljevo.online\nNASLOVNA KULTURA PROMOCIJA ZBIRKE PESAMA “GLAGOL” DUŠANA STOJIĆA\nKraljevo – Zbirka pesama „Glagol“ autora Dušana Stojića, pesnika i novinara iz Kraljeva, biće predstavljena u četvrtak u galeriji Kulturnog centra u Ribnici.\nZbirka pesama „Glagol“ autora Dušana Stojića, pesnika i novinara iz Kraljeva, biće predstavljena u četvrtak u galeriji Kulturnog centra u Ribnici. Rukopis ove knjige nagrađen je Godišnjom nagradom Književnog kluba Kraljevo iz donacije doktora Hranislava Miloševića za 2014. godinu.\nStojić je dugogodišnji novinar „Večernjih novosti“, dobitnik je Oktobarske nagrade grada Kraljeva, Nagrade za životno delo Udruženja novinara Srbije i Crne Gore. Jedan je od osnivača Žičkog duhovnog sabora Preobraženje i Književnog kluba Kraljevo. Živi u Mataruškoj Banji i, osim poezijom i novinarstvom, bavi se i muzikom.\nKnjigu „Glagol“ je objavio Književni klub, a biće predstavljena u četvrtak od 20 časova u galeriji Kulturnog centra u Ribnici.


Zapostavljeni u zemljama regiona\nPolitička prava srpskog naroda u osam država u regionu u prethodnoj godini su pogoršana, pokazuje izveštaj nevladina organizacija "Napredni klub". Najbolji položaj Srbi imaju u Rumuniji, dok su izvesna poboljšanja zabeležena u Sloveniji i Makedoniji.\nIzveštaj "Naprednog kluba" odnosi se na položaj oko dva miliona građana srpske nacionalnosti koji žive u Bosni i Hercegovini i Republici Srpskoj, Hrvatskoj, Crnoj Gori, Makedoniji, Sloveniji, Albaniji, Rumuniji i Mađarskoj. Pokazalo se da su politička prava srpskog naroda u regionu uglavnom manja nego što je to bio slučaj ranijih godina.\nU BiH postoji snažan pritisak radi lišavanja prava srpskog naroda na konstitutivnost i ukidanje Republike Srpske, dok se simboličan broj prognanih Srba vratio u BiH, navedeno je u izveštaju "Naprednog kluba". Srpskom narodu u Hrvatskoj nisu omogućena najosnovnija prava na jezik i pismo, a nije započeto ni vraćanje oko 50.000 stanova proteranim Srbima, dok u Albaniji i Mađarskoj nisu ispunjena sva prava koje su te države zakonski omogućile svojim manjinama. U Crnoj Gori, iako Srbi čine trećinu stanovništva, nijedan Srbin nije na čelu neke od obrazovnih ustanova, nema sudija srpske nacionalnosti u višim sudovima, a na imovinu i vernike Srpske pravoslavne crkve vrše se konstantni pritisci, navedeno je u izveštaju.\nU Sloveniji i Makedoniji Srbima nije omogućena sloboda veroispovesti, ali postoje pomaci kada je reč o službenoj upotrebi jezika i finansiranju.\nKAKVA SU PRAVA SRBA U BALKANSKIM ZEMLJAMA Od progona do respekta, ali samo u ove DVE DRŽAVE\nLinta: Svi veliki zločini nad Srbima u BiH ostali nekažnjeni\nLinta: Novi program DPS još jedan dokaz antisrpske politike\nPoslanik i član Demokratske stranke (DS), Balša Božović, pozvao je na izbacivanje Boška Obradovića, lidera Dveri iz Saveza za Srbiju, kome pripadaju obe ove stranke.


Kosovski specijalni tužilac demantovao navode medija o proširivanju istrage o ubistvu Olivera Ivanovića - Radio Kontakt Plus\nKosovski specijalni tužilac demantovao navode medija o proširivanju istrage o ubistvu Olivera Ivanovića\n20:37, 04.01.2019Izvor: RTK, KoSSev\nBeogradski mediji preneli su danas navode iznete na portalu arbeshi.info o proširenju istrage o ubistvu Olivera Ivanovića.\nU tekstu se tvrdilo da je na osnovu izveštaja jedne strane obaveštajne službe čije detalje je izneo isti portal, proširena istraga o ubistvu Olivera Ivanovića, pozivajući se na potvrdu specijalnog tužioca Silja Hodže (Sylë Hoxha).\nIsti portal je još 30. decembra, kao ekskluzivnu vest, objavio informacije za koje je tvrdio da su navodni detalji kako je izvršeno ubistvo Olivera Ivanovića i ko ga je izvršio, uz fotografije osoba za koje navodi da su navodno deo kriminalnog klana povezanog sa ubistvom Ivanovića, od kojih je i jedna osoba navodni neposredni izvršilac.\nUbrzo nakon što su beogradski mediji objavili danas vest, za Insajder je specijalni kosovski tužilac demantovao navode da je informacije dobio od (obaveštajne) službe, ali i to da je istraga proširena.\nKosovski tužilac Sile Hodža potvrdio da je tužilaštvo dobilo određene informacije, ali ne od neke službe, kako su preneli mediji, već od portala arbresh.info.\n„Tačno je da smo dobili informacije, radim sa istraživačima na proveri. Tužilaštvo još nije donelo odluku o proširenju istrage, jer za sada nemamo dovoljno dokaza,“ rekao je Hodža za Insajder.\nU nastavku prenosimo prevod teksta koji je sa arbeshi.info preneo RTK, a potom vest i beogradski mediji.\nSpecijalno tužilaštvo Kosova donelo je odluku o proširenju istrage o ubistvu Olivera Ivanovića nakon informacija koje je dobilo od jedne strane obaveštajne agencije.\nSpecijalni tužilac Silj Hodža (Sylë Hoxha) izjavio je za Arbeshi.info da će se izveštaj i slike koje su dobijene biti deo predmeta istrage ubistva Ivanovića, prenosi RTK.\n„Naravno, ovaj izveštaj će biti integralni deo predmetnog slučaja. Mi ćemo raditi sa istražiocima i ove slike i imena će biti deo predmeta“, kazao je tužilac Hodža.\nPet osoba su deo izveštaja jedne strane obaveštajne agencije koji govori o ubistvu Olivera Ivanovića.\nU izveštaju koji je objavio arbeshi.info se ističe da se grupa koja je ubila Ivanovića sastojala od „pet osoba koje su povezane sa Voždovačkim klanom i koje su angažovale srpske tajne službe“.\nKosovska policija sa svoje strane u saradnji sa pravosudnim organima preduzima sve potrebne istražne radnje.\n„U vezi sa ovim slučajem, Kosovska policija je preduzela sve neophodne policijske radnje koje su u skladu sa našim nadležnostima i o tome redovno obaveštavala javnost. Istraga o ovom slučaju je u toku i to u saradnji sa nadležnim Tužilaštvom“, iz Kosovske policije su rekli za Arbeshi.info.\nOsoba za kojom već traga Kosovska policija, Milan Radoičić, u izveštaju je naznačena kao deo mreže – „on je dao naređenje da se uklone neki tragovi i dokazi“.\n„Ekipa je bila smeštena u hotelu Oktan u Lešku i tu je boravila mesec dana pre ubistva (Ivanovića). Tokom ovog perioda članovi grupe su često odlazili u Mitrovicu. Viđeni su u belom rendž roveru i čak ih je u Zvečanu zaustavila policije zbog prekoračenja brzine. Vozilo je pripadalo braći Vulović i bilo je beogradskih registarskih tablica BG -788-GN. Od policijske jedinice koja ga je zaustavila zatraženo je da izbriše sve podatke o slučaju, kako je i postupljeno“, navodi se detaljno u izveštaju međunarodne obaveštajne službe.\nPraćenje je obavljeno pažljivo i veoma diskretno.\n„Nakon operacije 16. januara 2018. godine grupa se podelila u dva dela. Prva je poletela sa beogradskog, a druga sa prištinskog aerodroma“ navodi se u izveštaju koji je objavio arbeshi.info.\nNjihova destinacija u naredna dve meseca bio je Tajland.\nU grupi koja je poletela iz Beograda su bili Joca i Bojana.\nPreko prištinskog aerodroma otišli su Peđa ili Predrag.\n„Predrag ili Peđa je ubica (ubio je policajca u Srbiji ali je uz pomoć BIA-e pobegao iz zatvora)“, dalje se navodi u izveštaju.\nSa prištinskog aerodroma su poleteli i supružnici, Miloš i Barbara Šegetin.\nU izveštaju se još navodi i da se Peđa razveo od supruge Irene Dragojević.\n„Sve troškove boravka ekipe u motelu Oktan u Lešku je preuzeo Srđan Vulović pod nadimkom Gene“, dodaje se u izveštaju.\nOn je neposredno posle ubistva Ivanovića imao napad i bio je hospitalizovan.\nIsti portal – Arbresh.info je još 30. decembra objavio vest „EKSKLUZIVNO – Grupa koja je ubila Ivanovića, sa istim informacijama i fotografijama navodnih članova kriminalne grupe, ali tada bez izjave specijalnog tužioca Silja Hodže.\nPovodom ubistva Olivera Ivanovića, koje se dogodilo 16. januara, Kosovska policija je 23. novembra uhapsila Dragišu Markovića, kosovskog policajca koji je bio uključen u istragu o ubistvu Olivera Ivanovića. Marko Rošić i Nedeljko Spasojević su takođe uhapšeni. Marković i Spasojević su kosovski policajci.\nApelacioni sud je kao neosnovanu odbio žalbu advokata na produžetak pritvora branjenika Nedeljka Spasojevića, Dragiše Markovića i Marka Rošića na dva meseca.\nOdluka o pritvoru Osnovnog suda u Prištini od 21. decembra 2018. je i dalje na snazi i trajaće do 23.02.2019.\nU vezi sa ubistvom srpskog političara na Kosovu, Olivera Ivanovića Kosovska policija traga i za potpredsednikom Srpske liste Milanom Radoičićem.\nTagovi: PravosuđeOliver Ivanović\nKvalitet prevoda u oblasti pravosuđa možda veći problem nego manjak prevodilaca (Foto)\nMitrovica: Konferencija “Unapređenje upotrebe službenih jezika pred pravosudnim institucijama na severu Kosova”\nOslobođen Milorad Zajić; Vasić: Prva prvostepena presuda za ratni zločin jednom Srbinu pred lokalnim većem\nU petak izricanje presude Miloradu Zajiću


Vladimir Kavarić: Očekujemo interesovanje renomiranih investitora za Željezaru | SEEbiz.eu\nVladimir Kavarić: Očekujemo interesovanje renomiranih investitora za Željezaru\nObjavljeno: 04.01.2012 / 13:24\nAutor: SEEbiz / MINA\nPODGORICA - Vlada očekuje da će za Željezaru interesovanje pokazati renomirani investitori, jer je, prema riječima ministra ekonomije Vladimira Kavarića, fabrika i u stečaju proizvodila i izvozila na tržište Evropske unije, a stečajna imovina nije umanjena.\n- Ohrabruje činjenica da je Željezara i u stečaju proizvodila i izvozila na tržište EU, da stečajna imovina nije umanjena ni u situaciji bankrota, da je značajno smanjen broj zaposlenih i da postoji nova oprema, rekao je Kavarić u intervjuu agenciji Mina-business.\nSve su to činjenice koje, kako dodaje, daju za pravo da se može očekivati da će se za kompaniju naći strateški partner. Tender za Željezaru trebalo bi da bude raspisan sjutra.\nNa pitanje da li će dužnička kriza u ovoj godini još više smanjiti likvidnost domaćih preduzeća, Kavarić je odgovorio da samo nova ekonomska aktivnost može generisati nove novčane tokove, a samim tim i doprinijeti da se problem nelikvidnosti ne produbljuje.\n- Naši novčani tokovi su u zavisnosti od strane tražnje. Pokazatelji govore i da banke počinju da kreditiraju, što je takođe ohrabrujuća činjenica u rješavanju problema nelikvidnosti. Značajne rezerve u tom pogledu stoje u sferi mogućnosti za unaprijeđivanje poslovnog i investicionog ambijenta, naveo je Kavarić.\nU tom okviru, kako je kazao, očekivani bankarski kreditni podsticaji novoj preduzetničkoj inicijativi uticaće na tako potrebno jačanje agregatne tražnje.\n- Ono što smo, kao Vlada, uradili je u sferi prilagođavanja regulatornog okvira koji će doprinijeti olakšanom poslovanju. Usluga faktoringa koju smo pokrenuli u okviru Investiciono razvojnog fonda trebalo bi privrednicima da omogući da rasterete bilanse. Nova regulativa u izvršnom postupku i uvođenje instituta javnih izvršitelja trebalo bi da ubrza rješavanje dužničkih odnosa, saopštio je Kavarić.\nPrema riječima Kavarića, eventualni bankrot Kombinata aluminijuma (KAP) je neželjeni scenario, a cilj Vlade je da fabrika dođe na nivo samoodrživosti, uz redovno izmirenje svih obaveza koje svako preduzeće ima.\n- U ovom slučaju je najznačajnije dugoročno rješavanje pitanja električne energije, dugova kao i investicija i to je nešto što je poznato i jasno svim akterima u KAP-unaveo je Kavarić.\nPlanirani projekti u oblasti energetike: Govoreći o značajnim projektima u oblasti energetike koji su planirani za ovu godinu, Kavarić je saopštio da se dokumentacija za valorizaciju energetskog potencijala rijeke Komarnice priprema i Vlada bi već u prvom kvartalu trebalo da se izjasni o tome.\nOsim tog projekta, kako je kazao,važni su i projekti koji su u pripremi i trebalo bi da budu obuhvaćeni biznis i investicionim planom Elektroprivrede (EPCG).\n- Između ostalih, izdvojio bih projekat prevođenja dijela vode rijeke Zete u akumulacije Krupac i Slano koji priprema EPCG. Na osnovu urađene dokumentacije, koncept tehničkog rješenja koji praktično podrazumijeva dogradnju postojećih objekata hidrosistema hidroelektrane (HE) Perućica, omogućiće prevođenje dijela voda rijeke Zete u akumulacije Krupac i Slano kao i optimalno korišćenje tih voda preko navedenih akumulacije u HE Perućica, rekao je Kavarić.\nVrijednost projekta, kako je dodao, iznosi oko 15 miliona eura, a predviđeno povećanje proizvodnje je do 127 gigavat sati (GWh) godišnje.\nJedna od važnih aktivnosti u ovoj godini je i realizacija projekta povezivanja Crne Gore i Italije podmorskim interkonektivnim kablom.\nOn je kazao i da se već realizuju aktivnosti iz ugovora o koncesiji za izgradnju malih hidroelektrana (mHE). Njima je predviđena izgradnja 35 malih hidroelektrana, ukupne vrijednosti oko 140 miliona eura.\n- Građevinske dozvole su izdate za izgradnju tri mHE čija je vrijednost šest miliona EUR u Opštini Kolašin. Urbanističko-tehnički uslovi su izdati za izgradnju 23 mHE, a izdavanje građevinskih dozvola se očekuje u toku ove godine, naveo je Kavarić.\nU toku je, kako je dodao, aktivnosti na realizaciji izgradnje vjetroelektrana na dvije lokacije, Možura i Krnovo, ukupne vrijednosti oko 150 miliona i instalisane snage 118 megavata (MW), za koje se takođe očekuju građevinske dozvole već u ovoj godini.\nVlada je sa norveškim ekspertima uredila oblast istraživanja i proizvodnje nafte i gasa. Naredni korak je objavljivanje tendera za dodjelu ugovora o koncesiji za istraživanje i ugovora o koncesiji za proizvodnju ugljovodonika u podmorju Crne Gore.\n- Očekivani termin za objavljivanje tendera je prva polovina ove godine, saopštio je Kavarić.\nOn je podsjetio da će se kroz razvojne kredite Svjetske banke i KfW u vrijednosti od 19 miliona eura, energetski efikasno rekonstruisati oko 50 obrazovnih ustanova i šest bolnica, uključujući i Klinički centar Podgorica.\nPreko projekta Montesol subvencionira se kamatna stopa na nula odsto na potrošačke kredite za preko dvije hiljade domaćinstava koja su spremna ugraditi solarne sisteme na svojim objektima, dok je projektom Solarni katuni predviđeno subvencioniranje 20 odsto kapitalnih izdataka na ugradnju fotonaponskih sistema na više od 200 objekata.\nPrema riječima Kavarića, u ovoj godini će preko Investicionog okvira za zapadni Balkan (WBIF) biti omogućeno kandidovanje projekata energetske efikasnosti na nivou lokalnih samouprava, čime se direktno pomaže ostvarivanje zahtjeva ujednačenog regionalnog razvoja Crne Gore.\nTakođe, kako je podsjetio, EPCG planira da u ovoj godini ugradi oko 68 hiljada elektronskih brojila posljednje generacije.\nTagovi: Vladimir Kavarić, Željezara Nikšić, Kombinat aluminijuma, KAP


Hocu.ba Poziv na kamp filma i aktivizma – Trebević – Hocu.ba\nPoziv na kamp filma i aktivizma – Trebević\nMagacin Kabare iz Sarajeva u saradnji sa PRONI Centrom za omladinski razvoj organizuje kamp filma i aktivizma za pomirenje u hotelu Level Up na Trebeviću. Više o samom smještaju pogledajte na linku.\nKamp će se održati u periodu od 24.02. – 28.02.2019.\nPozivamo sve mlade ljude iz Brčkog uzrasta 18-24 godine da se prijave putem linka ukoliko ste zainteresirani za rad sa video produkcijom i koristeći umjetnost i film kao alatku u radu na pomirenju i društvenim promjenama.\nViše informacija kao i način prijave možete pronaći ovdje.\nAutor Hocu.ba praksa filma i aktivizma kamp mladi Trebević\n« Sarajevo: Uvodni vikend seminar Rosen metode\nGlobal Youth Summit 2019 u Švicarskoj »


Ambasdor Velike Britanije u BiH Metju Fild izjavio je da za BiH nije rekord nemati vlast više od godinu dana od izbora, jer je bilo i dužih perioda, ali da u demokratskoj zemlji nije normalno čekati ovoliko dugo da se vlast konstituiše.\nPodsećajući da vlast nije konstituisana u više kantona, Federaciji BiH, te na nivou BiH, Fild je rekao da ima i onih koji su izabrani, ali ne rade svoj posao.\n– Poslanici uredno uzimaju svoje plate, ali ne rade za one koji su ih izabrali – naveo je Fild za Dnevni avaz.\nOn je istakao da je formiranje vlasti jedino i isključivo odgovornost domaćih političara.\n– Oni to treba da reše i moraju biti odgovorni. Neka sednu i ozbiljno razgovaraju kako da se vlast konstituiše, na temeljima kompromisa i fokusiranosti – dodao je britanski ambasador.\nPrema njegovim rečima, konstituisanje vlasti samo po sebi ne rešava ništa, već je podjednako potrebno da vlast sprovodi reforme i radi za građane.\nGovoreći o inicijativi za osnivanje “mini šengena”, Fild je ocenio da je iza te inicijative nastojanje da se region bolje poveže, što je Velika Britanija zagovarala i zagovara putem Berlinskog procesa.\nBritanski ambasador je poručio povlačenje njegove zemlje iz EU neće promeniti odnos prema zapadnom Balkanu u celini, a posebno ne prema BiH.\n– U stvari, od referenduma imamo povećanje angažmana Velike Britanije ovde. Imamo više programa, više osoblja u ambasadi – naveo je Fild i dodao da se nada da će Velika Britanija i nakon izlaska iz EU iznaći način da i dalje bude deo Eufora.


Vesti online / Vesti / Svet / Indija se ne boji američkih sankcija zbog S-400\n- Ali mi vodimo nezavisnu politiku - naglasio je on.\nGeneral je dodao i da Rusija "ne treba da brine" zbog jačanja odnosa između Nju Delhija i Vašingtona.\n- Vi (Rusija) možete da budete uvereni da, iako mi održavamo kontakte sa Amerikom da bismo dobili tehnologije, mi vodimo nezavisnu politiku. Dok mi razgovaramo o sankcijama i vi pitate za sankcije, Vladimir Putin i Narendra Modi potpisuju ugovor o kupovini sistema S-400, uprkos činjenici da u budućnosti možemo imati poteškoća sa Amerikom - zaključio je on.\nU petak 5. oktobra Rusija i Indija su zaključile ugovor o isporuci sistema S-400 Nju Delhiju. Nabavka pet pukova najnovijih lansirnih raketnih sistema koštaće 5,43 milijardi dolara. Indija će biti treći strani kupac "Trijumfa", posle Kine i Turske.\nSjedinjene Američke Države su ranije izrazile zabrinutost zbog planova Delhija i nisu isključile uvođenje sankcija prema Zakonu o borbi protiv protivnika Amerike kroz sankcije. Pomoćnik ministra odbrane za Azijsko-pacifičku regiju Randal Šriver izjavio je da Vašington prepoznaje nekadašnje veze Indije i Rusije u oblasti odbrane, ali da ubuduće želi da preusmeri Nju Delhi ka sebi.\nRusija i Indija su najveći partneri u oblasti vojno-tehničke saradnje: više od 70 odsto naoružanja, vojne tehnike indijske vojske, vojnog vazduhoplovstva i mornarice je ruske i sovjetske proizvodnje. Svake godine Rusija isporučuje u Indiju tehniku i oružje u vrednosti od nekoliko milijardi dolara.\nSVET Rusija sa Indijom potpisala ugovor o isporuci S-400\nSVET Indija će dobiti S-400 u dogovorenom roku


Rijaset IZ BiH zabrinut zbog prijetnji Bošnjacima koje dolaze iz skupština Srbije i Crne Gore\nNaslovnica Balkan Bosna i Hercegovina Rijaset IZ BiH zabrinut zbog prijetnji Bošnjacima koje dolaze iz skupština Srbije...\nRijaset Islamske zajednice u Bosni i Hercegovini osudio je na današnjoj sjednici opasne prijetnje koje je Andrija Mandić, poslanik Demokratskog fronta u Skupštini Crne Gore, uputio muslimanima.\n– Ovakve prijetnje novim zločinima i genocidom ne smiju proći neprimijećeno niti bez posljedica – navodi se u saopćenju Rijaseta.\nRijaset je, također, izrazio zabrinutost zbog nove Strategije odbrane i nacionalne bezbjednosti Srbije, u kojoj se prvi put kao “vanjskopolitički prioritet ističe očuvanje Republike Srpske”, saopćila je Mina.\nOvim se Vojsci i sigurnosnim agencijama Srbije daje mandat da se nezakonito upliću u nadležnosti suverene države Bosne i Hercegovine i takva saradnja se ne može podvesti pod dejtonski okvir posebnih veza bosanskohercegovačkog entiteta RS i Republike Srbije. Za Rijaset je ovo prijetnja teritorijalnom integritetu Bosne i Hercegovine i najava moguće nove agresije. Ovaj potez problematičan je i zbog nedavne odluke Republike Srbije o “rehabilitaciji” dvije brigade Vojske Srbije koje su učestvovale u agresiji na Bosnu i Hercegovinu, navodi se u saopćenju.\nRijaset želi upozoriti domaću i međunarodnu javnost da su ove poruke i potezi političara i institucija u susjednim državama unijeli nemir među Bošnjake, ali i druge muslimane na ovim prostorima, te da bi ih svi oni kojima je stalo do mira i budućnosti ovog dijela Evrope, trebali shvatiti ozbiljno i o njima se očitovati.


EP: Rezultati prepodnevnog programa: Anić u finalu ličnim rekordom, Salaški u polufinalu! Raović nije uspeo! (VIDEO) – NOVINE\nEP: Rezultati prepodnevnog programa: Anić u finalu ličnim rekordom, Salaški u polufinalu! Raović nije uspeo! (VIDEO)\nRezultati prepodnevnog programa na EP u atletici. Popodnevni program počinje u 16 sati.\nEvropsko atletsko prvenstvo u dvorani počelo je u petak u Kombank Areni nastupima takmičara u kvalifikacijama. Srbija na šampionatu ima 12 atletičara i atletičarki, a njih osmoro nastupilo je već u petak pre podne.\nTakmičenje je otvorila Tamara Salaški u kvalifikacijama na 400 metara i uspela je da se plasira u finale sa vremenom 54,03 sekunde, koje je na programu popodne (17.45) i Lazar Anić koji se plasirao u finale skoka u dalj (7,98m), koje je na programu u subotu.\nNaš drugi skakač Strahinja Jovančević u skoku udalj nije uspeo da uđe u finale jer su mu rezultati 7,47 a norma je bila 7,90.\nRezultati trakača – Miloš Raović trčao je kvalifikacije na 400 metara, ali je bio poslednji u svojoj grupi i nije izborio plasan u finale. Jutarnji program zatvarila je Milica Emini na 60 metara prepone gde je sa rezultatom 8,62 sekunde zauzela poslednje mesto.\nPopodne nastupaju Amela Terzić 1500 metara kvalifikacije (17,05, Goran Nava na 1500 metara (19.15), a Dušan Makević trči kvalifikacije na 3000 metara (18.25).\nOd naših takmičara u petak još nastupaju u popodnevnim satima:\nAmela Terzić 1500 m, kvalifikacije 17.05\nTamara Salaški polufinale 400 m 17.45\nGoran Nava 1500m, kvalifikacije 19.15\nDušan Makevič 3000 m Petak kvalifikacije 18.25\nDragan Jović imenovan za predsednika evropske Komisije trenera\nSK predlozi za klađenje – tiket za 3.mart 2017.


U Ankari završeni pregovori s ruskom vojnom delegacijom - Sputnjik Srbija\n17:53 02.11.2019 Preuzmite kraći link\n„U okviru sporazuma postignutog s Ruskom Federacijom u Sočiju 22. oktobra 2019. godine, završeni su pregovori koji su vođeni 1. i 2. novembra s drugom ruskom vojnom delegacijom koj je stigla u Ankaru radi razmatranja taktičkih i tehničkih pitanja“, navedeno je u saopštenju.\nRusija i Turska su 22. oktobra potpisale Memorandum o razumevanju od 10 tačaka, kojim je predviđeno, pre svega, uvođenje odreda ruske vojne poliicje i sirijskih pograničnih službi u zonu izvan turske vojne operacije „Izvor mira“, na sirijskoj strani granice.\nNjihov zadatak je podrška u povlačenju Kurda i njihovog naoružanja u poluprečniku od 30 kilometara od sirijsko-turske granice. Ministar odbrane Rusije Sergej Šojgu je saopštio da je povlačenje Kurda završeno pre roka. Prva zajednička rusko-turska kontrola sirijskog dela granice obavljena je 1. novembra.\npregovori o Siriji, pregovori, vojna delegacija, Turska